BIZKAIKO ABADEEN FOROA: Bizkaiko abadeak ere, deseroso\nGutuna izenpetu zuten abadeetako bat da Jose Mari Kortazar (1959, Mundaka, Bizkaia). Arratian dihardu egun. Idatzia ageriko egiteko asmorik ez bazuten ere, «filtratu» egin dela eta «denon ahotan» dabilela ikusita, ez du iritzia emateko eragozpenik. Argi du: motibo ugari ikusten dituzte elizbarrutiaren norabidearen gainean gogoeta egiteko eskatzeko: batetik, «gizarteko krisialdia» bera, urteotan bereziki gordindu dena; bestetik, elizbarruti barruko arazo oldea. Kezka aski nabarmena da, esaterako, edadea: abadeena eta eliztarrena. Zahartzen ari dira denak.«Euskal kutsuko» elizari indarra kentzeko ahaleginak ere ikusten dituzte. «Ez dirudi herri txiki euskaldunak lehentasun bat direnik gure elizbarrutian», azaldu du Kortazarrek. «Abade berri elebidun gutxi dago, eta horrelako herri txikietara etortzea ez dago modan», ohartarazi du. Eliztar askoren partetik mesfidantza handia dela dio. «Jende askok dio gure gotzainak Roucoren besoetakoak direla [Antonio Maria Rouco Varela kardinala, Espainiako Apezpiku Batzarreko lehendakaria, pentsamolde itxi eta atzerakoiagatik ezaguna]».\nBakegintzaren arloan ere egungo buruen jarrera ez dutela egoki ikusten dio Kortazarrek. «Lehen, bakearen alde gotzainak busti egiten ziren, arriskatu; orain, isilik daude. Isilik», esan du. Izeta apezpikuaren jardunean, adibidez, gustatu ez zaizkien keinuak ikusi dituztela dio.«Badira detaile batzuk larriak», oroitu du, arranguraz. «Ziortzako bakearen aldeko ibilaldian, esaterako, aurten lehenengo aldiz gotzainak igoerako gogoeta aldatzeko eskatu zuen, bera han egoteko baldintza gisara».\nBizkaiko Abadeen Foroak badu erlazioa Izeta gotzainarekin. «Foroaren batzorde iraunkorra batu izan ohi da harekin; ez sarri, baina egon da bilerarik». Ozpinetik badu, ordea, harremanak, eta keinu eta adierazpen ilun eta zatarrak daude tartean. «Badakigu, esaterako, abade bati bikario izateko baldintza gisara jarri ziola foroa itxi egin behar zuela», adierazi du Kortazarrek. «Berba egiten dugu. Elkar ulertzea, tamalez, ez dugu beti lortzen».\n1984ko bidearen gomuta\nArazo horiei guztiei aurre egiteko «ausart eta irudimentsu» jokatzea ezinbestekoa iruditzen zaiela adierazi diote abadeek gotzainari gutunean, eta asmo horrekin proposatu diote elizbarruti osoari hitza emango dion biltzar handi bat egitea. Arnas berria izango litzatekeela iruditzen zaie. Hain justu, tankera horretako biltzar bakar bat egin da orain arte Bizkaian: 1984-1987 artean. Aski garrantzitsua izan zen. «Vatikanoko II. Kontzilioaren Bizkairatze bat izan zela esan dezakegu», gogora ekarri du Kortazarrek. «Gotzainak eta bikarioek, parrokiaz parrokia, lurralde osoa bisitatu, jendea animatu, batzarraren nondik norakoa azaldu eta bultzatu zuten. Gaur egun Bizkaiko parrokietan dabiltzan boluntario asko eta asko mugimendu hartatik irtendakoak dira». Halako prozesu handi bat abiatzeak «arriskuak» izan ditzakeela ez dute ukatu abadeek gutunean. «Baina onartu egin behar dira, eskatzen den gogoeta zehatzagoa eta emankorragoa izan dadin».\nBizkai eta Gipuzkoako abadeek ez dute nahita bat egin beren zalantzak ageriko egiteko, baina bat datoz kezka askotan. Ñabardura egin du Kortazarrek: oso testu «diferenteak» direla dio. «Bizkaikoa gotzainari eta haren bikarioei emateko zen, Gipuzkoakoak gutun zabala izateko bokazioa izan du. Talde autonomoak gara, ez paraleloak», zehaztu du. «Paraleloek, aurrera egin eta egin, eta ez dute inoiz bat egiten. Guk puntu batzuetan eta une batzuetan bat egiten dugu».\nGipuzkoako abadeekin nola, Iparraldeko kristau taldeekin ere harremanak dituztela onartu du Kortazarrek. Baionan, Donostian eta Bilbon; hiru elizbarrutietan jarri dituzte urteotan katolizismoaren korronte atzerakoienekin lotutako gotzainak —Marc Aillet, Jose Ignacio Munilla eta Mario Izeta—, eta ezinegona eragin du horrek sektore askotan. «Egia da historia bat konpartitzen dugula eta etorkizun antzeko baten alde egin gura dugula».


BIA-STORIES mikro-kontakizun lehiaketako lehen edizioa deitu da:\nhau da nire etxea, hau da nire hiria\n12 urtetik gorako herritarrek euren kontakizun laburren bitartez, euren bizitza ingurunea eta Bilboko euren barrutia erakusteko proposamena egiten da: hiria etxetik ikusita, hiria euren auzoa da, hiriko lekurik jendetsuenak. Zuen begiraden bidez ezagutuko dugu Bilbo.\nKontakizunak Bilbon gertatu behar du, eta hiriko eraikin edo espazioren baten erreferentzia izan behar du.\nLehiaketaren gaiari buruz duten ikuspegia modu horretan adierazi gura duten guztiek parte hartu ahal izango dute.\nAntolatzaileek eta marketin edo/eta sustapen zerbitzuak ematen dituzten enpresek ezin izango dute lehiaketa honetan parte hartu, ezta sariaren hartzekodun izan ere.\n19 – 65 urte\nTestuak originala izan behar du, eta euskarri digitalean aurkeztuko da.\nAurkeztutako testuak webgunean irakurri ahal izango dira.\nParte-hartzaile bakoitzak gehienez ere hiru testu bidali ahalko ditu.\nGehieneko luzera 300 hitzekoa izango da.\nMezu elektronikoak, testuaz gainera, informazio hau izan beharko du:\nLehiatzailearen datu pertsonalak (izena, abizenak, NAN, helbidea, helbide elektronikoa eta telefono zenbakia).\nLehiaketara aurkezten den kategoria.\nLanak entregatzeko azken eguna 2020ko abenduaren 21a, astelehena, izango da, 13:00etan.\nLanak helbide elektroniko honetara bidali behar dira: biastories@biarchitecture.org. Gaia: BIA-STORIES eta parte-hartzaile bakoitzaren GOIBURUA. Mezua bidaltzen den eguna izango da erakundeak erregistratuko duena.\nKategoria bakoitzeko 2 sari:\nKontakizun onenaren 3 sari: 600€.\n3 Áccesit: 250€ + arkitektura liburuak.\nBIA-ren aurtengo beste bi lehiaketetan bezala, boto gehien lortzen dituen kontakizunaren publikoaren saria 300€-koa izango da, eta beste kategorietan boto gehien lortzen duen kontakizunarenak, berriz, 150€-koa.\n*Adingabeen kasuan, saria ez da dirutan emango, marrazketarako materiala erosteko kupoi baliokidean baizik.\nEpaimahaia ospe handiko arkitektoek edo idazketarekin erlazionatutako beste profesional batzuek osatuko dute. Epaimahaiak ezin izango ditu sariak esleitu gabe utzi, eta, era berean, ordainsaririk gabeko bi akzesit ere eman ahal izango ditu. Epaimahaiaren erabakia apelaezina izango da.\n2020ko abenduaren 23tik 2021eko urtarrilaren 23ra, biarchitecture.org webgunean ikusgai egongo dira aurkeztutako mikroipuin guztiak.\nHerritarren saria aukeratzeko botoa telematikoki eman ahal izango da webgunean horretarako ezarritako eremuan.\nEpaimahaiaren sarien epaiak eta herri-bozketa bidezko sarien epaiak urtarrilaren 27ean 13:00etan argitaratuko dira.\nSari-banaketa 2021eko otsailean izango da.\nAurkeztutako testu guztiak Euskal Herriko Arkitektoen Elkargo Ofizialaren Bizkaiko Ordezkaritzaren esku geratuko dira, eta hark argitaratu edo erreproduzitu ahal izango ditu, denbora eta leku mugarik gabe.\nEgileek euren gain hartuko dute aurkeztutako obren egiletzari eta originaltasunari buruzko ardura, eta baita hirugarrenek obra horien gainean eskubiderik ez izateaz eta irudi-eskubideengatik egin daitekeen edozein erreklamazioz ere.\nParte hartzeak oinarri hauek osorik onartzea dakar. Oinarri hauetan aurreikusi ez den guztian, Euskal Herriko Arkitektoen Elkargo Ofizialaren Bizkaiko Ordezkaritzak dagokiona ebatziko du.\nOinarri OsoakOinarri Osoak


"Egunetik egunera saiatu behar duzu zure burua motibatzen" : Irutxuloko Hitza\nEstitxu Zabala, arraunlaria\n"Egunetik egunera saiatu behar duzu zure burua motibatzen"\nHernani Arraun Elkarteko arraunlaria da Estitxu Zabala donostiarra, eta euren egoera ere erabat aldatu da konfinamenduarekin. Bakoitza bere etxean entrenatzen ari da, helburu jakin bat izan gabe, liga ere airean baitago.\nEstitxu Zabala Hernani Arraun Elkarteko arraunlari donostiarra, bere etxean entrenatzen. (Argazkia: Estitxu Zabala)\nZein egoeratan dago zure taldea?\n2015ean atera genuen lehen aldiz emakumeen trainerua, eta urtez urte mantendu dugu, 2019ra arte. Guk zortea izan dugu, emakumeen arraunean ez baita erraza jarraipena lortzea. Hemen denak ekonomikoki ezeren truke gaude, eta gure asebetetzea guztiz pertsonala da. Ordu asko eskaini behar zaizkio, eta taldearengatik gaude hemen.\nAurten, lehengo urtean baino etxeko talde handiagoa genuen, eta ilusioarekin hasi ginen. Hala ere, larri genbiltzan, eta ikasketak direla edo lana dela, bidetik batzuk erori egin zaizkigu. Horregatik, arrazoi pertsonalak tarteko, ikusi dugu ezin zela aurrera egin, eta konfinamendua hasi baino pare bat aste lehenago erabaki genuen trainerua ez ateratzea. Beraz, dena batera etorri zaigu.\nBatel liga ere egiten ari zineten, ezta?\nErabaki zenean ez genuela trainerua aterako, sei edo zazpi neska batel liga bukatu arte prest geunden. Hor ginela etorri zaigu egoera hau. Konfinamendua hasi baino astebete lehenago jokatu genuen batel ligako azken estropada, eta duela bi aste jakin genuen bertan behera gelditzen zela.\nEtxean entrenatzen ari zarete?\nBai. Egoera hau hasi zenean, klubeko mutil eta nesken artean materiala banatu genuen, bakoitzak ergometro bat eraman zuen, eta ordutik etxean entrenatzen ari gara. Gainera, ergometroa sekulako trastea da. Orain dela hilabete esan izan balidate ergometro bat izango nuela etxean, ‘bai zera!’ esango nuke.\nGogorra da, kirol honek duen gauzarik politena talde kirol bat dela eta kanpoan egiten duzula da. Azkenean, zure eguneroko familia taldekideak bihurtzen dira. Orain, bakarkako kirol bat da eta ergometroarekin gabiltza, entrenamendutik gutxien gustatzen zaigun partea dela. Gainera, garai honetan uretan entrenatuko genuen, baina etxean entrenatu behar dugu.\nTaldekideekin bideo dei bidez konektatzen zara entrenatzeko?\nGure aldetik, saiatzen gara egunero hitz egiten, errutina bat egiten eta entrenamenduak komentatzen. Entrenamenduak moldatuta ditugu, ezin duzulako uretan egingo zenukeena ergometroan egin, askoz gogorragoa da eta bakarrik zaude. Beraz, egunetik egunera saiatu behar zara zure burua motibatzen. Horretaz gain, gure kasuan, ez dakigu zertarako ari garen entrenatzen, dena airean dagoelako. Dena den, datorren urtean trainerua berriz uretan izateko lanean gabiltza.\nHala ere, nik dena daukat eskertzeko: gure entrenatzailea nire anaia Xabi zen, azken momentura arte hor egon da eta ez da egon hutsik egin duen taldekiderik ere. Gure arteko babesa da garrantzitsuena egun hauetan. Horregatik, astean bitan bideo deiak egiten ditugu batera entrenatzeko, izan ergometroarekin edo izan Youtubeko zumba edo aerobic bideoekin.\nTaldeak jartzen dizkizue entrenamenduak edo zuen kabuz entrenatzen duzue?\nXabik entrenamendu batzuk prest utzi zizkigun, eta orain berriz moldatzen ari gara, kiroleko modulua ikasi duen taldekide baten laguntzarekin. Gure artean komentatzen dugu askotan, adibidez, taldekideren batek zuk baino lehenago entrenatu badu, gogorragoak egin zaizikion zatiak esaten dizkizu, eta abar.\nBeste kirolariren batekin harremana izan duzu egun hauetan?\nEz dakit, aste honetan bilerak egitekoak dira. Denok nahi dugu erabaki bat hartzea, jakiteko zertarako entrenatzen ari garen, baina oso zaila da, ez dakizulako zer gertatuko den.


OXABI | Página 16\nHurrengo denboraldia prestatzeko kontzertu bako momentuan bagaude ere, tartetxo honetan salbuespena egingo dugu, hurrengo abenduaren 12an, Tuteraren historiaren lehenengo Euskararen Egunean parte hartzeko!!! Tuterako euskalgintzako hainbat talde eta elkarte ari dira jai berezi honetan lanean, eta oxabitarrok hortxe egon nahi dugu kontzertua eskaintzeko! Gora Erribera euskalduna!\nJarrai gaitzazue Instagram-en ere!\nGeure berri eman eta erromerizaleekin harremanetan izateko beste bide bat ireki dugu, alegia, hemendik aurrera Instagram-en ere aurkituko gaituzuelako! Jarraituko diogu elkarri?


Komunikabideak / Sarea / Teknologia berriak - Antxetamedia\nHerri komunikabideen inguruko elkarrizketak eta sareko berriak.\nDabid Martinezek sarean greba nola jarraituko den azaldu digu.\nBlogeu, euskal blogarien elkartea sortzeko proposamenak zalaparta haundia sortu du sarean. Patxi Gaztelumendik horren inguruan aritu zaigu.\nPatxi Gaztelumendik Euskerak sarean duen presentziaz eta honek eskeintzen dizkionaz aritu zaigu.\nBlogalizazioa: Ubuntu eta Android\nUbuntu eta Android egitasmo berria aurkeztu dute mugikorretan sistema eragile bikoitza eduki ahal izateko eta mugikorrak ordenagailu eramangarri bezala erabili ahal izateko. Gorkak proiektu honen berri eman digu.\nL'autre TV edo Bestelako Telebista, Baiona inguruan kokatutako herri telebista berria da. Audrey Hoc egitasmo honen inguruan aritu zaigu.\nMegauploaden itxiera eta SOPA/PIPA legeak\nGorka Megauploaden itxieraz eta SOPA/PIPA legeetaz eta horiek izan ditzazketen ondorioetaz hitz egin digu.\nSOPA lege proposamenaz eta interneten izango dituen ondorioetaz mintzatu zaigu Patxi Gaztelumendik.\nAhalduntze eta parte hartze kolektiborako teknologiak\nSarean ere ahalduntze eta parte hartze kolektiborako tresnak aurkitu ditzazkegu. Horren inguruan aritu zaigu gure kolaboratzaileak, Dabid Martinez.\nBlogalizazioa: .eus domeinua\nUrte askotako lanaren ondoren hurrengo urtean .eus domeinua eskuragarri egoteko aukerak daude. Horren inguruan aritu zaigu Patxi Gaztelumendi urteko azken kolaborazioan.\nBlogalizazioa: Eremu Gertuko komunikabideak\nIngelesez NFC Near Field Communication bezala ezagutzen dugu teknologia hau; euskaraz EGK Eremu Gertuko Komunikazioa bezala itzuli dugu. Oso gertutik, informazioa eskuratu eta komunikatzeko gaitasuna duten gailuek erabiltzen duten haririk gabeko teknologia bat da.\nDurangoko azokatik: Topatu\nTopatu-k ere badu bere lekua Durangoko azokan eta beraiekin mintzatu gara.\nDurangoko azokatik: Eguzki bideoak\nEguzko bideoakeko kideekin egon gara ere, Durangoko azokan.\nBlogalizazioa tartea Dabid Martinezek guifinet egitasmoaren inguruan mintzatu zaigu. Sare aske eta alternatiboa da guifinet.\nBlogalizazioa: Twitter euskeraz\nTwiter euskeraz izateko ekimenaren inguruan mintzatu zaigu Patxi Gaztelumendik.\nBlogalizazioa tartea, trahola hitzaz mintzatu zaigu Gorka.\nHerri mugimenduentzako teknologia berriak\nDabid Martinezek hainbat proposamen ekartzen dizkigu gaurkoan. Herri mugimenduentzako baliogarriak izan daitezkeen bi web orri aurkezten dizkigu: www.goteo.org eta www.oiga.me.\nBlogalizazioa: Belaunaldi berriko sareak\nGorkaren laguntzarekin belaunaldi berriko sareetaz mintzatuko gara. Hainbat teknologien batura izanen da, hau da, orain arteko audio, bideo, edo telefono zerbitzuak aztertuko ditugu.\nBlogalizazioa: Aieteko konferentzia sarean\nZer nolako oiartzuna izan zuen Aieteko konferentziak sarean? Galdera honi erantzuten dio Patxi Gaztelumendik, Blogalizazioa atalean.\nTxilen, 2010an egondako lur ikararen ostean, hainbat irrati komunitario kaltetuak izan ziren. Pausumediak martxan jarritako proiektuari esker, irrati horiek berriz martxan daude egun. Aitor Errazkin, Antxeta Irratiko langilea eta Pausumediako kidea, Txilen egon da uda honetan, berreraikitako irrati horiek bixitatzen.\nKKKP, software askearen inguruko topaketak Lakaxita Gaztetxean\nHurrengo larunbatean KKKP delakoa izanen da Lakaxita Gaztetxean. Software inguruan eztabaidatu eta ikasteko aukera paregabea eskeintzen dute KKKPak. Unai Zalakainekin mintzatu gara honen inguruan.\nSinde legearen aurkako protesta Donostian\nJoan den astelehenean, Sinde, estatu espainoleko kultur ministra etorri zen Donostiara. Bere izena daraman legearen aurkako protesta burutu zuten Donostiako sumilduek bere etorrera aprobetxatuz.\nHerrihotsak zientoka: Irratia eta herri mugimenudak, Halabedi\nHalabedi Gasteizko irrati libreko kide bateri elkarrizketa.\nEuropako irrati komunitarioen 1. foroa (2/3): Jean Baptiste Salaberry\nEuropako irrati komunitarioen 1. foroa (3/3): Maria Pia Matta


Berri Txarrak taldea, 'Ur Handitan' saioan, martxoaren 13an\nBerri Txarrak taldea, gaur gauean, 'Ur Handitan' saioan\n25 egunetan sei herrialdetan 17 kontzertu eman ondoren, etxera itzuli dira eta Euskal Herrian egin duten kontzerturik handiena prestatzen ari dira Berri Txarrak taldeko kideak.\nRock doinuak gaur gaueko 'Ur Handitan' saioan\nBerri Txarrak taldea izango da gaur gauean 'Ur Handitan' saioan protagonista. 25 egunetan sei herrialdetan 17 kontzertu eman ondoren, etxera itzuli dira eta Euskal Herrian egin duten kontzerturik handiena prestatzen ari dira Berri Txarrak taldeko kideak. Larunbat honetan, martxoaren 17an, 10.000 zale baino gehiago elkartuko ditu BECen.\nMende laurdena beteko duen musika talde honek Lekunberri du sorterri. Eskola garaian, 14 urterekin, lagunekin batera hasi zen Gorka Urbizu lehen rock gitarrak astintzen.\nHasiera haiek gogoan ditu Aitor Orejak, garai hartan taldearen gitarra-jotzaile izandakoak. Taldean emandako urte haiek garai onena izan zen Orejarentzat, garai onena eta inozenteena. Bere bizitzako taldean hamar urte igaro ondoren, erabaki bat hartu behar zuen: aurrera egin edo taldea utzi. Azken hori egitea erabaki zuen. Ez zitzaion batere erraza egin, ordutik ez baita taldearen kontzertu batera ere joan. "Zaila da niretzat", dio berak. Oraindik ere bihotzean duen taldeak sentsazio gazi-gozoak sorrarazten dizkio: "Eurak hor daude eta ni ez, eta hori momentu batzuetan ez da erraza".\nDavid Gonzalez musikari profesional gisa sartu zen Berri Txarraken. Nerabezaroan futbolean buru-belarri zebilenean, anaiak baxu bat sartu zuen etxean, eta horrek bizitza goitik behera aldatu zion. Taldekideek oso izaera ezberdinak dituzte: Gorka tipo lasaia eta azkarra da, Galder makina bat da eta David urduria eta profesionala.\nGalder Izagirrerentzat musika pasio bat izan da. Ibilbidea argazkilaritzara bideratzeko asmoa zuen Berri Txarrak taldearen deia jaso zuenean. Istant berean erabaki zuen, zalantzarik izan gabe, taldearen parte izan nahi zuela. Geroztik, munduan zehar bateria astintzen ibiltzeaz gain, taldea erretratatzen dihardu.\nDavid eta Galder aita dira, eta halako talde baten parte izateak euren bikotekideentzat, euren aitatasunean eta euren etxean zer suposatzen duen ere kontatuko digute. Arrantzaleen bizitzarekin alderatu dute, gogortasunagatik eta etxean daudenek dituzten beharrengatik.\nEtxeko giroan murgilduta, Gorkaren arrebak, Nereak, argi utzi digu bere etxean musika familiako kide bat gehiago zela. Neba pertsona itxia, lotsatia, azkarra eta umila dela esaten du. Etxean eta agertokian erabat aldatzen da Gorka, zuritik beltzera, baina hankak beti izan ditu lurrean, arrebaren esanetan.\nBerri Txarrak musika taldeari buruzko saioa gaur, asteartea, 22:30ean, izango da ikusgai, ETB1en eta eitb.eus-en.


MUk ikasleen bi ingeniaritza proiektu onenak aukeratu ditu - Kronika\nMUk ikasleen bi ingeniaritza proiektu onenak aukeratu ditu\n1.000 euroko saria eraman dute Maitane Araujo, Eider Casado, Ainhoa Zallo, Izarra Berasategi eta Saioa Iriarteren kornearentzako produktuak.\nIngenieritza Biomedikoko Graduan, 2garren mailan ikasle diren; Maitane Araujo Gonzalez, Eider Casado Lozano, Ainhoa Zallo Urraza, Izarra Berasategi Oyanguren eta Saioa Iriarte Cilveti izan dira Mondragon Unibertsitateko ingeniaritza-proiekturik onena garatu dutenak 250 proiekturen artean. 1.000 euroko saria jaso zuten Hernanin kokatua dagoen Orona-Ideon.\nProduktu bat diseinatu eta garatu dute. Produktu honek kultibo zelular bat kornean egiten uzten du zelula dentsitate baxuagatik baztertzen diren kornea emaileak aprobetxatzeko. Modu honetan queratoplastientzako itxaron zerrendak murriztuko dira. Ermua, Arrasate, Miraballes, Bergara eta Larraungoak dira saridunak.\nIkasleen artean boto gehien\nEz ziren saritu bakarrak: Jon Odriozola Etxeberria, Jon Ander Salsamendi Campos, Jokin Urteaga Bikuña eta Endika Valle Hortelanok jardunaldian izan diren Batxilergoko eta Lanbide Heziketako zentroetako 300 ikasleen artean boto gehien jasotzen dituen proiektuari 400 euroko saria jaso dute. Industria Diseinu eta Produktu Garapeneko Ingeniaritza Graduko, 3garren mailako ikasleak dira.\nVATN, whisky marka berriarentzako, beirazko botila bat diseinatu dute Vidrala enpresarentzako, berriztatutako diseinu bati erantzunez. Ikasleek garatutako 250 proiektuen artean aukeratu dira Orona Fundazioarekin batera Proiektuetan oinarritutako ikaskuntza metodologiaren aplikazioan.


2009-3-24, Elkartaratzea Berriatuako Udaletxean - Zerua horitzen ari da...\nZER: Elkartaratzea, EROSKiren zentro komertzial berri baten aurka\nNON: Berriatuako Udaletxe aurrean\nNOIZ: 2009ko martxoaren 24an, martitzena, arratsaldeko 20.15\nEROSKIrik BARIK HOBETO!\n2009ko martxoaren 24an, martitzena, Berriatuko Udalbatzak bilera egingo du 20.30etan eta bertan, besteak beste, Ondarroako Errenteria auzoko poligono industrial berria onartu edo ez erabakiko da.\nPoligono berri horretan EROSKIk zentro komertzial handi bat ipini nahi du. Eta Ondarroako Udal Kudeaketa Batzordeak poligonoari eta EROSKIri baietza emateko asmoa jada hartua dauka.\nHorrexegatik, martxoaren 24an, martitzena, arratsaldeko 20.15etan Berriatuko Udaletxe aurrean elkartaratzea egingo dugu, Eroskirik barik hobeto gaudela aldarrikatu eta Berriatuako zinegotziak zentro komertzial erraldoi horren kontrako jarrera hartzera animatzeko.\nAzken urte hauetan Lea Artibai eskualdeko herrietan mugimendu sozial indartsu bat eratu da zentro komertzial handien kontra eta herri bizitasunaren eta eredu ekonomiko eta sozial alternatiboen alde. Sindikatu, arrantzale, ekologista, nekazari, dendari, alderdi, gazte erakunde eta beste hainbat herritarrek hamaika arrazoi eman dituzte Eroskiren zentro komertzial handi baten kontra. Eta martitzenean ere arrazoi horiek errepikatuko ditugu Berrituan:\nZentro komertzial handiek herrietako dendari txikiak lanik gabe uzten dituztela, eta herriek hilda amaitzen dutela.\nErrenteriako Eroskik eskainiko duen zerbitzua jada badaukagula gure herrietan ere.\nZentro hauek lanpostu prekarioagoak sortzen dituztela eta aberastasuna kontzentratu eta eskualdetik ateratzen dutela.\nKomertzio gune handiek arrantzaleen eta nekazarien produktuei prezio injustuak ezartzen dizkietela, gure nekazaritza eta arrantzaren etorkizuna kolokan jarriz.\nErrenteriako poligonoan Eroskik hartzen duen espazioa ezingo dela erabili Ondarroan hain beharrezkoa den industria berria sortzeko.\nZentro komertzial hauek kotxea erabiltzera derrigortzen dutela eroslea, errepideak gehiago saturatuz, kutsadura gehiago sortuz eta, azkenean, ustez dirutan aurrezten dena erregaietan eta denbora librean gastatzen dela.\nZentro komertzial erraldoiek herrietan dendarien, erosleen eta kaleko beste pertsonen artean sortzen diren sare sozialak deuseztatzen dituztela, kontsumismo masibo eta indibidualista bat bultzatuz.\nHorretaz gain, salatu nahi dugu administrazioek (eta batez ere Ondarroako Udalak) proiektu hau sekretismorik handierakin daramatela aurrera, eta ez diotela kasurik ere egin azken urte hauetan EROSKIren zentro komertzial erraldoiaren aurka sortu den mugimendu sozialari.\nEntzun dezatela gure aldarrikapena:\nGURE HERRIAK BIZI-BIZIRIK NAHI DITUGU!\nEROSKIRIK BARIK HOBETO GAUDE!\nZENTRO KOMERTZIALIK EZ!\nOndarroako herritar talde bat\nberriatua brik eroski eroskirik ez hobeto ondarroa


Industria eta industria politika kinka larrian — Manu Robles Arangiz Fundazioa\nEuskal industriak bizi duen egoera oso larria da. Azken hilabeteotan enpleguaren suntsiketa eta lan baldintzen prekarizazio kasu ugari eman dira, askotan mozkin handiak dituzten enpresa transnazionalek buruturik, gainera. Horren adibide dira EAEko Arcelor eta Nafarroako Landabenen (TRW) eman diren bezalako kasuak.\nTestu hau Egoeraren Azterketa 131 dokumentuan argitaratu da\nIndustriak ekonomian, gizartean (Euskal Herriko biztanleria okupatuaren %25ak industrian egiten du lan) eta naturan duen funtsezko garrantzia ezaguturik, ELAn nahitaezko jotzen dugu gure eskura dauden tresna guztiak erabiltzea herri bezala ditugun beharretara egokitzen den industria bat sortu eta garatzeko.\nHorretarako lehen urratsa industria-larrialdi egoera honetara ekarri gaituzten alor larri eta garrantzitsuenak identifikatzea da:\n1. Politika neoliberalak aplikatzen dizkigute: Eusko Jaurlaritza ongizate estatua deuseztatzen dabil gastu eta zerbitzuen murrizketak eginez, Euskaltel bezalako enpresa publikoak pribatizatuz eta finantzak eta bestelako gai estrategikoak liberalizatuz eta kontrola galduz (Kutxabank); Foru Aldundiek fiskalitate inekitatibo eta injustua ezartzen dute...\nPertsonen eta gizarte eragileen partaidetza, adostasuna eta inplikazioa izatea politikak eta neurriak erabakitzerako orduan; demokrazia ez dadin izan lau urtean behin kolore bat hautatzea\n2. Energia eredu zaharkitu, espekulazioarekiko dependiente eta jasangaitzak ditugu, aldaketarako aukerak ugariak eta beharrak atzeraezinak badira ere.\n3. Lan eta bizi baldintzak lehentasunen artean ez dira kokatzen, dagoen prekarietatea eta ezarri dizkiguten lan erreformak eta negoziazio kolektiboaren estatalizazioa ontzat hartuz: pertsonak ekonomiaren erdian kokatu beharrean enpresak jartzen dira.\n4. Enplegurako prestakuntza politikak ez dira egokiak: kalitatea eta emaitzak kontuan hartu gabe soilik patronal, UGT eta CCOOen interes ekonomikoak asetzeko diseinatu dira, konplizitatea lortzeko gobernuek egiten duten politika neoliberalen aplikazioan.\nEnergia eta kontsumo eredu berde eta jasangarri bat bultzatu eta ezartzea, egungo beharrak eta hurrengo belaunaldien eskubideak batera uztartuz eta bermatuz\n5. Enpresa handi eta trasnazionalen aldeko apustua egiten da, globalizazioaren alde okerrena jasanez ahalegin eta laguntza nagusiak beraiei zuzenduz, enplegu gehiena hemengo ETEk sortzen badute ere.\n6. Politika eta neurri horiek aplikatzen dizkigute inolako partaidetza eta adostasun gabe, eta are gutxiago benetako analisi eta eztabaiden baitan. Gainera, administrazioarekiko erlazioak burokraziaz beterik daude eta ez dago koordinaziorik Eusko Jaurlaritza, Foru Aldundi eta udaletxeen artean, are gutxiago estatuko eta Europako gobernuekin.\n7. Ikerketa, garapen eta berrikuntza maila baxua dugu, Europar Batasuneko batez besteko maila baino %5 murritzagoa eta inbertsio handiena egiten duen estatuarena baino %40 gutxiago.\n8. Ehun produktibo industriala eta enplegua deslokalizatzen da, batez ere transnazionalen esku dagoenean, mozkin altuagoak lortzeko asmo hutsarekin.\nHori dela eta, Euskal Herriko industria bermatu, garatu eta eraldatzeko elkarlana eta borroka inoiz baino ezinbestekoagoa zaigu. ELAn lan eta borroka egiten jarraituko dugu, gobernuek dagokien betebeharra denontzat egin dezaten: benetako neurriak eta politikak aplikatu gizartearen ongizaterako.\nLan harremanen euskal esparrua sortuz eta prekarietatea eta kolektibo diskriminatuek jasaten duten langabezia ekiditeko neurri eta ikuskaritza zorrotzak burutuz: pertsonak eta gizartea helburu nagusi bilakatzeko\nELAn beharrezko jotzen ditugun neurri eta politika horiek, Eusko Jaurlaritza eta Foru Aldundiei dagokienez, ondorengoak dira:\n1. Neoliberalismoa eta murrizketak alde batera uztea, gastu publikoa sustatuz ehun produktiboa handitu eta hobetzeko; zerga politika eraldatzea, gizartearentzako justuagoa eta eraginkorragoa den bat ezarriz.\nGainera, enpleguaren eta aktibitate estrategikoen kontrola berreskuratzea, horretarako enpresa pribatuetan partaidetzak izanez (ACB Sestao eta Euskaltelen egin denaren kontrakoa, hain zuzen) eta enpresa publikoak sortuz eta sustatuz, besteak beste gizartearen zerbitzura dagoen finantza sistema publiko eta kalitatezkoa (Kutxabank bera izan daitekeena, egungo joera aldatzen bada).\n2. Energia eta kontsumo eredu berde eta jasangarri bat bultzatu eta ezartzea, egungo beharrak eta hurrengo belaunaldien eskubideak batera uztartuz eta bermatuz. Ekimen honekin bakarrik 106.400 enplegu sortu daitezke gure herrialdean ingurumena babesten den bitartean.\n3. Kalitatezko eta duina den enpleguaren alde jotzea, lan harremanen euskal esparrua sortuz eta prekarietatea eta kolektibo diskriminatuek jasaten duten langabezia ekiditeko neurri eta ikuskaritza zorrotzak burutuz: pertsonak eta gizartea helburu nagusi bilakatzeko.\n4. Enplegurako prestakuntza politika goitik behera aldatu behar da. Prestakuntza zentroen papera lehenetsiz eta gobernu, sindikatu eta patronalak kanpoan utziz, helburu zein irizpide objektibo eta unibertsalak bermatuz.\n5. Enpresa txiki eta ertainen aldeko apustu irmoa egitea eta, aldi berean, industriaren eraldaketa sustatzea; horretarako ematen diren diru eta bestelako laguntzak enpleguari eta lan baldintza egokiei lotuz, ez daitezen errepikatu Gasteizko Daewoo bezalako kasuak, enpresak dirua hartu bezain laster ezin dezan itxiera planteatu.\nEkoizpen eta kontsumo ereduaren birplanteamendua eta birlokalizazioa aztertu eta plazaratzea, hemengo enpresa, enplegu eta produktuak bermatzeko xedez. Kanpoko menpekotasunak ukatzea bertako enpresa txiki eta ertainen, enpleguaren eta ingurumenaren onerako izango da; jatorri eta kalitate ziurtagirien alorra uztartzeak balio erantsi handiagoa eman dezake ere.\n6. Pertsonen eta gizarte eragileen partaidetza, adostasuna eta inplikazioa izatea politikak eta neurriak erabakitzerako orduan; demokrazia ez dadin izan lau urtean behin kolore bat hautatzea. Gainera, herrialde mailako politika koherente eta integrala diseinatzea, gobernu eta instituzio publiko guztiek norabide berean lan egin dezaten lan eta bizi baldintzak hobetzea helburu kokatuz. Euskal instituzioek aurre egin behar diote, era praktikoan, Europar Batasuneko industria ereduari, beraien ustetan politika industrial hoberena existitzen ez dena baita.\n7. Ikerketa, garapena eta berrikuntza ekonomiaren bultzatzaile nagusi bilakatzea, balio erantsi gehiago sortu dezagun eta ekoizpen ereduaren eraldatzaile izan dadin. Horretarako, ezinbestekoa da Europako buruan kokatzea I+G+b arloan egindako inbertsioan.\n8. Gaur egun daukagun ehun produktiboa eta enplegua defendatzea, ematen ari diren industriaren deslokalizazio eta itxiera erabakiei aurre eginez.\nLangileok borrokan jarraituko dugu bizi baldintzak hobetu eta bermatzeko, baina gobernuek ere dagokien lana egin behar dute hori horrela izaten lagundu dezaten. Jaurlaritzak bere lana egin ezean, langileok askoz ere zailagoa izango dugu justizia eta ekitatea lortzea Euskal Herrian.


Arabako Errioxatik hurbil - ERDI AROTIK HURBILEKO HIRIBURUETARA\nERDI AROTIK HURBILEKO HIRIBURUETARA\nArabako Errioxak berez dituen erakargarritasunez gain, gure inguru hurbilean badira bisitariak aurki ditzakeen xarma berezko hainbat jomuga, mahasti eta harresien arteko Erdi Aroko ibilbideak izan daitezke, edo Euskadiko hiru hiriburuak eta Errioxakoa. Den-denak oso hurbil.\nErdi Aroko ibilbideak mahastien eta harresien artean\nArabako Foru Diputazioak hiru ibilbide proposatzen ditu lurralde historikoetan barna, aldi berean Erdi Aroko herri harresidunak ezagutzeko aukera ematen dutenak. Hiru ibilbideek irteera eta helmuga bera dituzte Atziniega (Ayala) eta Guardia(Arabako Errioxa), baina, euren ondare monumentalagatik nabarmentzen diren herri askotan barna bide ezberdinak eginez.\nGuardia eta Artziniegaren artean 100km baina gehixeagoko tartea dago eta biek oso ongi kontserbatutako Erdi Aroko hiriguneak dituzte, euren jauregi, dorre eta defentsa harresiekin. Hiru ibilbideetan sartua dago Gasteizera bisita, hor ere ederki kontserbatutako Erdi Aroko almendra baitago.\nHaietako bakoitzean, 7 herritako ondare historiko eta artistikoa ezagutzeko aukera ematen dute hiru ibilbideek, eta bidenabar, herri horietako ardoaren kultura ikastekoa. Ibilbideek mahastien artean ederki seinaleztatutako xendatan barna ibiltzeko aukera ematen dute, oinez zein bizikletaz, eta ehunka urteko upategiak edo berri-berriak bisitatzekoa.\n• 1. Ibilbidea:\nGasteiz 230.000 biztanle baino gehiagorekin, Euskadiko hiriburua da eta Arabako Lurralde Historikokoa. Guardiatik 50 km-ra dago. Hiriak gotikoa eta neoklasikoa bitarteko lekuko artistiko nabarmenak ditu. Gotikoa eta errenazentista, neoklasikoa eta erromantikoa izandakoa, bertako Erdi Aroko hirigunea, 1987an monumentu multzo izendatutakoa, penintsulako iparraldeko ederrenetakoa da eta ongien kontserbatutakoen artean dago. Gasteizen eskualdeko gastronomiako platerik tradizionalenak eta euskal sukaldaritza berriko sorkuntza aurrerakoienak dasta ditzakezu. Guztia Arabako Errioxako ardoez bustita.\nBizkaiko Lurraldeko hiriburua da. Hiria basoz, mendiz, hondartzaz eta itsasertzez inguratua dago eta horrek bihurtzen du Bilbo oso jomuga interesgarria. Bilbo zerbitzu hiri dinamikoa da, egin ahalak egiten ari da ingurumenaren eta hiriaren berroneratze eta birgaitze jarduketan eta espazio ugari berreskuratu ditu hiritarren gozamenerako. Urteak dira eraldaketa espazialari ekin ziola eta gero eta hiri erakargarriagoa da bisitarientzat. Guggenheim museo ospetsu eta zirraragarria edo Musika eta Kongresuetarako Euskalduna Jauregia bihurtu dira nazioarteko turismoarentzat erreferentzia nagusi.\nDonostia jomuga turistiko garrantzitsua da nola Espainia hala Europa mailan. Hiriaren trazadura urbanoa, Kontxako badiari begira zabaltzen da eta alde zaharra itsasoaren eta Urumea ibaiaren artean dago, eta bisitatu beharrekoa da. Plaza gurutzatzen duen itsas-pasealeku bikaina du, farola eta eskudel dotorez hornitua, eta horixe da hain zuzen, Donostiaren ikur turistiko ezagunenetakoa. Erdiguneko oinezkoentzako kale estuetan barna kalez kale ibiltzea edo atsedenalditxoa egiten dugun bitartean pintxo eta txikito batzuk hartzea dira bisitariei gozarazteko jatetxez eta tabernaz betetako Donostiak dituen plazeretako batzuk.\nGuardiatik 16 km eskasera dago Logroño, Errioxako Erkidego Autonomoko hiriburua. 150.000 biztanle ingururekin, hiria bisitariarentzat toki atsegina da egoteko, batez ere, festa, gastronomia eta tradizioak gozatzen baditu. Kale zabalak, etorbideak, parkeak eta lorategiak eskaintzen dituen hiria da baina ,aldi berean, iragan historikoa mantentzen eta alde zaharra berrontzen jakin izan du. Laurel kalea, alde zaharreko kaleetako bat, ospetsua da pintxotarako toki tipikoa izateagatik hirian.


Hasiera » Hezkuntza » Derrigorrezko Bigarren Hezkuntza » Diziplina\nDERRIGORREZKO BIGARREN HEZKUNTZA .. Diziplina\nIkastolak honako neurri hauek hartuko ditu arau-hausteak daudenean:\nArau-hauste arinak: gelako partean apuntatuko dira eta gurasoei buletinean jakinaraziko zaizkie. Gerta liteke ikasleren batek arau-hauste arin asko biltzea eta etxera deitu behar izatea, zigortzea edota arau-hauste larritzat hartzea.\nLehenengo arau-hauste larria: ikaslearen etxera deituko da arazoa azaltzeko eta arratsalde batean ikastolara etorri beharko du.\nBigarren arau-hauste larria: gurasoak ikastolara etortzeko deituak izango dira gaiaz hitz egiteko eta ikasleak bi arratsaldetan ikastolara etorri beharko du. Gainera, ikasleak egun bateko hurrengo irtenaldira joateko eskubidea galduko du.\nHirugarren arau-hauste larria: oso larritzat hartuko da.\nArau-hauste oso larria: zuzendariak ikaslearen etxera deituko du arazoa jakinarazteko eta hartutako diziplina neurrien berri emateko (normalean kanporaketa). Gainera, ikasleak urte horretako kanpaldira edo ikasbidaiara joateko eskubidea galduko du falten metatzeagatik izanez gero. Arau-hauste bakarra baldin bada, kasuan kasu aztertuko dugu. Hemendik aurrerako arau hauste larriak, oso larritzat hartuko dira.\nIkastolak Barne Araudia onartua du eta ikasleari ezagutarazten zaio ikasturte hasieran. Hala ere, hainbat puntu hemen aipatzea komenigarria dela deritzogu gaiek duten gaurkotasunarengatik.\nIkaslea “Portaera” sailean apuntatzeak ondorioak dakartza. Irakasle bakoitzak erabakiko du zein izango diren ondorio horiek (adibidez, arloa ez gainditzea) eta ikasleei jakinaraziko dizkie. Tutorea ere jakinaren gainean egongo da eta, beharrezkoa bada, gurasoekin hitz egingo du. Edozein modutan, ikasle bat bost aldiz apuntaturik agertzen bada hiruhileko batean, hurrengo txangora joan gabe geratuko da. Hala ere, apuntatu eta gero aste batean ez bada bere izena portaera atalean agertzen, positiboa lortuko du eta portaera desegoki bat deskontatuko zaio.\nIkasleak txango batean jarrera desegokia badu, hurrengo txangora joan gabe geratuko da.\nMUGIKORRAK ETA GAILU ELEKTRONIKOAK\nIkastolara ekartzea debekatuta dago. Salbuespen bakarra honako hau izango da: gurasoek tutoreari jakinaraztea egiaztagiri baten bitartez ikasleak behar duela. Kasu horietan, ekarri arren, ordutegitik kanpo bakarrik erabiliko da.\nAraua hausten bada neurri hauek hartuko dira:\nIrakasleek mugikorra ikusiz gero ikasleari kenduko zaio eta gurasoek ikastolara mugikorraren bila etorri beharko dute, hurrengo egunetik aurrera.\nErabiltzen badu: Egindako erabileraren arabera neurriak aztertuko ditugu.\nIkastolak antolatzen dituen jaialdietara (Olentzero, inauteriak...) ezingo da mugikorra eraman.\nTxangoetan ere debekatuta egongo da mugikorra eramatea (beharrezkoa den txangoetan tutoreek baimen berezia emango diete ikasleei, aldez aurretik abisatuz.)\nIkastola barruan ekintza berezietarako dagokion irakaslearen baimenarekin ekarri ahalko dute, baina mugikorra irakasle gelan geratu beharko da erabiltzen ez den bitartean.\nGeletan txiklea jatea debekatuta dago. Araua haustekotan neurri hauek hartuko dira:\nIrakasle batek ikasle bat txiklea jaten ikusten duenean, txiklea botarazi eta partean, oharren atalean, apuntatuko du.\nBostgarren aldian ikasle horri neurri zuzentzaile bat jarriko zaio (patioa garbitu, mahaiak garbitu...)\nIkaslea klasera berandu iristen bada neurri hauek hartuko dira:\nHirugarren aldian gurasoei jakinaraziko zaie.\nBostgarren aldian, berandu iristen den klasera ez da sartuko hiruhileko horretan.\nIkastolan erretzea debekatuta dago. Arau hauste oso larria izango da.\nKlasean ezin izango da ur botila atera.\nKomunera patioko orduan soilik joan ahal izango da, salbuespenak salbuespen.\nAipatutako neurrien zenbaketa hiruhileko bakoitzarekin hasi eta bukatuko da, hau da, hiruhileko bakoitza hastean zerotik hasiko gara zenbatzen. Txangoetan izan ezik; kasuh auetarako, aurreko hiru hilabeteak kontuan hartuko dira.


Osasunari eragiten dioten gaiei buruz erabakitzeko eskubidea emango dio lege batek pazienteari | Consumer\nOsasunari eragiten dioten gaiei buruz erabakitzeko eskubidea emango dio lege batek pazienteari\nEgoera terminalean zaudenean, bizitza artifizialki luzatzea eragotz dezakezu.\nOsasunari eta pazientearen autonomiari buruzko informazio-eskubideei eta dokumentazio klinikoari buruzko lege-proposamenak datorren astean jasoko du Kongresuko Osasun Batzordearen oniritzia, eta Osasun Ministerioaren iturrien berri eman dute. Lege hau, proiektuaren txostenaren arabera, oinarrizkoa izango da, eta, besteak beste, pazienteari ematen dio adierazitako tratamendua jasotzeari uko egiteko eskubidea.\nEkimen hori batzorde hau osatzen duten talde guztiek negoziatzen dute, adostasunez, Senatutik datorren testu baten zati bat adostasunez onartzeko, eta bereziki azpimarratzen du pazientearen autonomia indartzeko eskubidea, bere osasunari eragiten dioten gaiei buruz erabakitzeko eta jaso nahi duen zainketa-mailari buruz erabakitzeko. Hala, zure bizitza modu artifizialean luzatzea eragotz dezakezu, egoera terminalean dagoenean.\nHala ere, testua oso zorrotza da eta ez dio ateak zabalik uzten eutanasiari. Izan ere, tratamenduari uko eginez gero, idatziz jaso behar da, eta legeak, etikak eta praktika mediko onak jasotako kasuak errespetatu behar dira. Gainera, agindutako tratamenduaren aplikazioa onartzen ez bada, medikuak borondatezko alta sinatzeko eta ez onartzeko proposatuko dio pazienteari, eta ikastetxeko zuzendaritzak nahitaezko alta xedatu ahal izango du legeak araututako baldintzetan.\nAraudi horrek, halaber, herritarren osasun-egoerari eta komunitatearen osasunari buruzko informazioa jasotzeko eskubidea indartzen du. Ez jasotzeko eskubidea ere izango du, non eta informazioa ez den bere osasunaren onerako.\nHortik aurrera, erabakiak hartzeko autonomia errespetatu beharko da, eta jarduera mediko orok aldez aurretik baimena eman beharko du; izan ere, beharrezkoa izango da ebakuntza egitea, ebakuntza kirurgikorik egin ezean, diagnostiko inbaditzaileak eta pazientearen osasunean eragina duten arriskuak edo eragozpenak eragiten dituzten prozedurak. Idatziz, orduan.\nLegezko ordezkari batek emango du baimena, gaixoak erabakiak hartzeko gai ez denean, legez ezgaituta dagoenean edo adingabekoa denean, salbu hamasei urte baditu eta emantzipatuta badago.\nBestalde, sendagilearen jardunaren errepresibitatea babesteko, legeak ezartzen du paziente ororen betebeharra dela bere egoera fisikoari edo osasunari buruzko datuak ematea “modu leial eta eraginkorrean”, bai eta lortzen laguntzea ere, interes publikoko arrazoiengatik edo osasun-laguntza dela-eta beharrezkoa denean bereziki.\nLege honen beste berrikuntzetako bat da pertsona “nagusi, gai eta libre” batek aurretiazko borondatea edo aldez aurretiko jarraibideak adierazteko eskubidea, egoera horiek adierazteko gai ez diren egoeretara iristen den unean bere nahiak bete daitezen. Jarraibide hauek osasunaren zainketari eta tratamenduari buruzkoak izan daitezke, edo, heriotza iritsi ondoren, gorputzaren edo organoen helmugari buruzkoak.\nLegearen testuak historia klinikoari ere erreparatzen dio, eta konfidentzialtasunerako, kalitate-bermerako eta informazioaren egokitasunerako eskubidea definitzen eta garatzen du, osasun-txartela bezalako proiektuei begira, zeinak datu horiek guztiak “txip” batean sar baititzake.\nGainera, Osasun Sailak, autonomia erkidegoekin koordinatuta, historia klinikoak asistentzia-zentroetan erabiltzea ahalbidetuko duen sistema bat ezartzea sustatuko du, zentro batzuetan arreta eskainitakoek errepika ez daitezen eta beharrezkoak ez diren errepikapenak izan ditzaten.\neskubideak ley-eu osasuna


Murat (Cantal) - Wikipedia, entziklopedia askea.\nAlbepierre-Bredons, La Chapelle-d'Alagnon, Chastel-sur-Murat, Laveissière eta Virargues\nMurat (frantsesez eta ofizialki: Murat) Okzitaniako udalerri bat da. Administratiboki Frantziako Cantal departamenduan dago, Auvernia-Rodano-Alpeak eskualdean. 2013an 1991 biztanle zituen.\n2007an Murat udalerrian erroldatutako biztanleak 2.053 ziren. Familiak 824 ziren, horien artean 324 pertsona bakarrekoak ziren (128 bakarrik bizi ziren gizonak eta 196 bakarrik bizi ziren emakumeak), 260 seme-alabarik gabeko familiak ziren, 192 seme-alabak dituzten bikoteak ziren eta 48 seme-alabak dituzten guraso-bakarreko familiak ziren.\n2007an 1.237 etxebizitza zeuden, 884 familiaren etxebizitza nagusia ziren, 133 bigarren erresidentzia ziren eta 220 hutsik zeuden. 704 etxeak ziren eta 531 apartamentuak ziren. 884 etxebizitza nagusietatik 440 bere jabearen bizilekua ziren, 406 alokairuan okupaturik zeuden eta 38 doan lagata zeuden; 15 etxek gela bat zuten, 101 etxek bi zituzten, 212 etxek hiru zituzten, 240 etxek lau zituzten eta 316 etxek bost zituzten. 449 etxek euren parking plaza propioa zuten azpian. 443 etxetan ibilgailu bat zegoen eta 259 etxetan bat baino gehiago zituzten.\nMurat udalerriko biztanleria-piramidea 2009an .\n2007an lan egiteko adina zuten pertsonak 1.300 ziren, horien artean 911 aktiboak ziren eta 389 inaktiboak ziren. 911 pertsona aktiboetatik 815 lanean zeuden (438 gizon eta 377 emakume) eta 96 langabezian zeuden (35 gizon eta 61 emakume). 389 pertsona inaktiboetatik 145 erretiraturik zeuden, 127 ikasten zeuden eta 117 "bestelako inaktibo" gisa sailkaturik zeuden.\n2009an Murat udalerrian 926 unitate fiskal zeuden, 1.801 pertsonek osaturik. Pertsona bakoitzeko diru-sarrera fiskalaren mediana urteko 16.668 euro zen.\n2007an zeuden 181 komertzioetatik, 2 erauzte enpresak ziren, 8 janari enpresak ziren, 1 material elektrikoaren fabrikazioko enpresa zen, 5 bestelako produktu industrialen fabrikazioko enpresak ziren, 15 eraikuntza enpresak ziren, 48 ibilgailuen saltze eta konpontze enpresak ziren, 9 garraio enpresak ziren, 20 ostalaritza eta jatetxe enpresak ziren, 1 informazio eta komunikazio enpresa zen, 8 finantziazio enpresak ziren, 4 higiezinen enpresak ziren, 18 zerbitzu enpresak ziren, 27 administrazio publikoko enpresak ziren eta 15 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 49 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 4 banku bulegoak, 1 funeraria, 4 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 2 autoeskolak, 3 igeltseroak, 3 margolariak, 4 zurginak, 3 iturginak, 1 argiketaria, 5 ile apaindegiak, 1 albaitaria, 10 jatetxeak, 1 higiezinen agentzia, 1 tintoreria eta 2 apaindegiak.\n2009an zeuden 28 establezimendu komertzialetatik, 2 supermerkatuak, 1 120 m2 baino gehiagoko denda zen, 2 120 m2 baino gutxiagoko dendak, 4 okindegiak, 3 harategiak, 2 liburu dendak, 3 arropa dendak, 1 zapata-denda zen, 1 elektrotresna denda zen, 2 altzari dendak, 2 kirol-dendak, 1 lur eta paretak apaintzeko denda zen, 1 drogeria zen, 1 bitxi-denda zen eta 2 lore-dendak ziren.\n2000. urtean Murat udalerrian 5 nekazaritza-ustiategi zeuden.\n2009an 2 lehen-hezkuntzako eskola zegoen. Murat udalerrian1 Bigarren Hezkuntzako ikastetxea eta 1lizeo teknologikoaBigarren Hezkuntzako ikastetxeetan 113 ikasle zeuden eta lizeo teknologikoetan 119.\nAlbepierre-Bredons (1,2 km)\nChastel-sur-Murat (1,7 km)\nLa Chapelle-d'Alagnon (2,3 km)\nVirargues (3,6 km)\nLaveissenet (3,7 km)\nChavagnac (4,6 km)\nLaveissière (4,9 km)\nMultimedia: Murat (commune déléguée)\nBNF: 15248308j (data)


Barratxo energetikoak edo fruitu lehorrak: zertan bereizten dira? | Consumer\nBarratxo energetikoek eta fruitu lehorrek elikagai baliokideak dirudite, baina ez dira berdinak. Desberdintasun nagusiak eta kontsumo-gomendioak erakutsiko dizkizugu\nEgilea: EROSKI Consumer 2021-ko martxoak 13\nBarratxo energetikoak eta fruitu lehorrak: ematen digutena\nBarratxo energetikoek eta fruitu lehorrek elikagai baliokideak dirudite, baina ez dira berdinak. Izan ere, barratxo guztiak ere ez dira berdinak, artikulu honetan ikusi dugun bezala. Horien eta fruitu lehorren arteko alde nagusia ez dago kalorietan, karbohidratoetan baizik (eta, zehazkiago, azukreetan), horiek presentzia handiagoa baitute barratxoetan. Fruitu lehorrek, berriz, zuntz eta proteina gehiago ematen dituzte.\nZereal-barratxoa (25 gramo)\nFruitu lehorren barratxoa (25 gramo)\nAlmendrak (25 gramo)\nBarratxo energetikoak: zein da horiek kontsumitzeko unerik onena?\nBarratxo batzuetako ontzietan kontsumo-iradokizun bat dago. Adibidez, Chocokrispies eta Nestlé Fitness-en “gosari-barratxoak” mezua agertzen da; Nature Valley-n eta Nestlé Fitness–en kirol-jarduera aipatzen da; beste batzuetan, berriz, Eroskin edo Chocokrispies-en, adibidez, edozein kasutarako dira egokiak: lana edo ikastetxea, kirol-praktika, mokadu gisa…\nHori da produktu-mota hori kontsumitzean kontuan hartu beharreko funtsezko alderdietako bat. Gehien-gehienak ez dira gomendagarriak egunerokorako, ez mokadu gisa, ez gosari gisa, azukre asko dutelako eta osasuntsuak ez diren beste osagai batzuk daudelako, hala nola irin finduak edo nutrizio-kalitate txarreko olioak.\nOsasungarrienak, Bekind eta El Almendro, egokiak izan daitezke, baina oso garestiak dira (1,33 euro eta 0,52 euro, hurrenez hurren); beraz, hobe litzateke aukera merkeagoak eta, batez ere, osasungarriagoak aukeratzea: 25 gramo almendra 0,43 euro inguru kostatzen dira.\nBestalde, barratxo horiek aukera egokia izan daitezke zenbait egoeratarako, adibidez, kirola egiteko (90 minutu baino gehiago); izan ere, energia eta elikagaiak ematen dituzte, aseak dira eta garraiatzeko eta kontsumitzeko errazak.\nBarratxo energetikoak: begetarianoentzat egokiak, ez guztiak beganoentzat\nEtiketan ageri diren osagaien arabera, martxoko Erosketa Gidan aztertutako barratxo guztiak pertsona begetarianoentzat dira egokiak, hau da, haragia eta arraina kontsumitzen ez dutenentzat. Hala adierazten dute Nature Valley, Kellogg’s txokolate esneduna eta Chocokrispies (Kellogg’s) ontzien informazio-ikurrak.\nBaina barratxo guztiak ez dira egokiak pertsona beganoentzat, hau da, animalia-jatorriko produkturik kontsumitzen ez dutenentzat, gehienak esnea edo eztia bezalako osagaiekin eginda baitaude. Alde horretatik, Hero muesly barratxoa baino ez da egokia, ontzian adierazten baitu.\nClean label: nutrizio-etiketa argiagoak\nProduktu batzuetan ez da erraza etiketa irakurtzea eta interpretatzea, osagaien zerrenda oso luzea delako eta substantzia ugari dituelako. Izan ere, barratxoa osatzen duten elementu asko osagai konposatuak dira, hala nola txokolatea, kakaoz, kakao-gurinez eta azukrez osatua. Gainera, ohikoa da funtzio teknologikoak betetzen dituzten beste osagai batzuk erabiltzea, hala nola emultsionatzaileak (adibidez, soja-lezitina) edo testura hobetzen duten substantziak, hala nola esne hautsa edo sorbitola.\nHala ere, barratxo batzuetan, hala nola El Almendro, Nature Valley eta Bekind, formulazio askoz sinpleagoa aukeratzen da, eta horrek etiketa ulergarriagoa ematen du. Etiketa garbia edo clean label deritzo horri.\nfrutos secos-eu Zerealak


Klima aldaketak haritzari baino kalte handiagoa egiten dio pagoari - Cristina Enea Fundazioa\n2019/10/8 Ingurumen albisteak\nKlima aldaketak haritzari baino kalte handiagoa egiten dio pagoari\nMadrileko Unibertsitate Politeknikoko eta beste zenbait zentrotako ikerlariek eginiko ikerketa batek aztertu nahi izan du nola eragiten dion klima-aldaketak Espainiako basoen dinamika naturalari, eta haritzaren eta pagoaren arteko lehiari. "Gure emaitzen arabera klima-aldaketak pagoa haritza baino gehiago kaltetuko du", adierazi du Álvaro Rubio ikerlariak, eta gaineratu du komenigarria dela "haritz eta pago baso-mixtoetan kudeaketa aktiboa egitea, baldintza klimatiko berrietara hobeto egokituta dagoen haritzaren kanporatzea saihesteko". Ikerketan Europako Mendietako Parke Nazionaleko 800 hektareatan kokatutako pago eta haritz baso mixtoak aztertu dira.\nOndorioak ‘Forest Ecology and Management’ aldizkarian argitaratu dira, eta diote haritzak hobeto hartu duela egungo tenperatura gorakada, egokitzeko duen gaitasunagatik, "pagoarekiko lehiakortasunean bere gaitasunaren hobekuntza" eraginez.\nHaritza pagoa baino hobeto hazten diren garaiak hazten joan dira XX. mendean zehar, batik bat 1970etik aurrera, tenperaturek eta prezipitazioek izandako aldaketekin. Gainera, XXI. menderako proiekzioek diote "garai honetan handitu egingo dela haritzak pagoarekiko duen abantaila hori".\nPagoa azken glaziazio garaitik hedapenean dago. Bere garapenaren lehenengo faseetan itzalean hazi beharra dauka, eta horregatik beste zuhaitzen adaburuen azpian hedatzen da. Itzalarekiko duen tolerantziak, bai eta hazi kopuru handiak ekoizteko duen gaitasunak, "beretzat konpetentzia diren hainbat espezie ordezkatzea eragiten du", adierazi du Rubiok.\nHaritz kandugabearen banaketa geografikoa eta pagoarena oso antzekoak dira, eta ondorioz baso mixtoetan elkarrekin bizi ohi dira. "Haritzak pagoak baino okerrago onartzen du itzala eta hazi kopuru txikiagoa ekoizten du; ondorioz garaiera txikiagoetako lekuetara alboratua izan ohi da, lurzoru kaxkarragoekin eta basoen ertzetara. Nolanahi ere, iraunkorragoa da eta lehorteetara eta tenperatura altuetara egokitzeko gaitasun handiagoa du".\n"Klima-aldaketak pagoaren nagusitasuna murriztu eta haritzaren lehiakortasun gaitasuna hobetu lezake? Horretarako teknika dendroekologikoak erabili ditugu, zuhaitzen hazkunde-eraztunak neurtzen dituztenak, klimarekiko duten lehiakortasun-gaitasuna berreraikitzeko", azaldu du ikerlariak.\n98 partzela inbentariatu ziren eta horietan espezie bakoitzaren lagunak atra ziren. Eraztun bakoitzaren tamaina neurtu zen 0,01 milimetroko zehaztasunarekin. Hortik aurrera "lehiakortasun abantaila" zehazten zuen adierazle bat eraiki zen, haritza pagoa baino hobeto edo okerrago hazten den garaiak neurtzeko.\nOndoren adierazle horren eta klimaren arteko erlazioa ikertu zen, XXI. menderako dauden aurreikuspen klimatikoen araberako proiekzioa egiteko.\nHimalayako glaziarren erdia desagertzeko arriskuan, berotze globalaren erruz


Dinamika berria martxan, 'Gora Judimendi' izenekoa - Diario de Noticias de Alava\nDinamika berria martxan, 'Gora Judimendi' izenekoa\nJudimendiko gazte asanbladak 20 urte betetzen dituen honetan eta antolakuntza eta borroka izan ditu ardatz\nIrudian, Gora Judimendi taldea. Argazkia Utzita\nGASTEIZ - Beste urte batez, gaur egungo arazoei aurre egiteko helburuarekin lanean jarraitu nahi dute Judimendiko gazte asanbladakoek. Hori dela eta, Judimendiko gazte asanbladak Gora Judimendi! dinamikari ekingo diote. "Auzoko gazteon arteko saretzea, auzo boteretik jaiotako eta auzo bizitza indartzea helburu dituzten planteamenduak eta ekintzak burutzera helburu duen dinamika da", azaldu zuten atzo."\n"Gaur egun, kontsumoaren logikan kokatzen den sistema honen islak maiz ikusten eta ondorioak pairatzen ditugu. Aurpegi ezberdinak, baina denak sistema kapitalista hetereopatriarkalaren azal, gure auzoak daukan kolorea kenduz. Alde batetik komertzio txikiak multinazionalen menpe geratzen, etxebizitzaren ateak gazteoi ixten eta lan prekarioen bitartez gazteon bizitzak itotzen dizkigute", azaldu zuten Judimendiko gaste asanbladatik. Eta gaineratu zuten: "Etenik ez duen zaharkitze prozesu batean murgildurik gaude, non Judimendin bizitzeko gero eta oztopo gehiago ditugun gazteok. Emakumeok, berriz, sistema honen logikan merkantzia bezala bizitzera kondenatzen gaituzte, egunerokotasunean erasoak pairatuz. Gazte espazio euskaldun eta anitzen alde egingo dugu. Bertan kapitalaren eskuetatik at dauden auzo proiektuak martxan jartzeko aukera emanez. Hortaz, Sumendi bezalako proiektuak indartzera eta babestera ekingo diogu, auzoari nortasuna eman eta itotzen gaituen auzo eredu honetan, auzokideentzako arnasgune bilakatu dena".\nIldo horretatik, inposizio ereduarekin hautsi nahi dutela azaldu zuten atzo asanbladatik, eta eredu ezberdinak sortzeko beharra nabarmendu zuten ere. " Judimendi koloretako pieza ezberdinez osatuta dago, horregatik, puzzle honen parte ez diren piezak alde batera utzi nahi ditugu. Honen aurrean, Judimendiko gazte asanbladak Gora Judimendi! dinamikari ekingo dio. Judimenditar izaeraren sentimenduaz harro sentitzea islatu nahi dugu, alegia. Horretarako, gure auzoa osatzen dituzten elkarte, eragile, kolektibo eta auzokideekin harremanetan jarriko gara, Judimendiren inguruko diagnostikoa osatzeko", nabarmendu zuten. Auzoaren gabeziei aurre egingo dietela ere adierazi zuten "eta indarguneak indarberritu". "Lehenengo lau piezak jarrita daude, orain zure txanda da!"- - E. F. D.\n‘Gure’k 14.200 euro lortu ditu itxitako saltokiei laguntzeko.\nEusko Jaurlaritzak bertan behera utzi ditu Eskolarteko Kirol jokoak.\nVitoria abre el lunes el plazo para reservar las entradas para la programación cultural al aire libre


topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Erizaintzaren laguntza osagarriak (Heziketa Zikloa). Erdi maila" topic_facet:"Osasungintza (Lanbide Arloa)" genre_facet:"Interneteko baliabidea" author_facet:"R-300"\nProposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Erizaintzaren laguntza osagarriak (Heziketa Zikloa). Erdi maila Proposatutako gaia: Osasungintza (Lanbide Arloa) Generoa / Forma: Interneteko baliabidea Egilea: R-300\n1 Arreta higienikoa (Modulua) 1 Erizaintzako Oinarrizko Teknikak (Modulua) Erizaintzaren laguntza osagarriak (Heziketa Zikloa). Erdi maila 1 Gizarte eta kultur zerbitzuak (Lanbide Arloa) 1 Lanbide Heziketa Mendekotasun-egoeran dauden pertsonentzako arreta (Heziketa Zikloa). Erdi maila Gehiago ... Osasungintza (Lanbide Arloa) Guztiak ikusi ... gutxiago ...


Noah hetaizkako eta pertsonalizatu inprimaki Txina fabrikatzaile - Guangzhou Cheju Ordezko piezak Co SL\nHasiera > Produktuak > Toyota Motorra Muntaia > Noah\nToyota Noah ZRR70 / 80 dugu daude bat of du profesionala fabrikatzaile in Guangzhou. Gure nagusia produktu daude Motorra muntatzea, bushing, Struth mendia, Kontrol Arm, Ball Joint, eta odur txasisa gomazko zatiak.\nCheju dago a profesionala fabriktanzailea eta horndazaile of Noah. Gure fabrika Noah dago eskuragarri, zuk ahal Erosi da tan hetaizkako. dugu ahal halaber pertsonalizatu Noah arabera to zukr baldintzak eta zerbitzatzeko zuk ematea.


"Promozioa? Beti izan naiz desastre bat eta nire asmoa are desastre handiagoa izatea da"\nEguzki berritan dago.\nGari, abeslari mitiko ohia.IÃ±igo Azkona\nEz dira betiko garai onenak, salda bukatu da... Eta orain zer?\nKrisiari esker berriro gaude bizirik. Akabo aburgesamendu orokorra. Hemen denak izan gara burgesak, eskuinekoak eta ezkerrekoak, artistak eta ez-artistak... Pelikula honek suspensea behar zuen, eta orain espabilatzea tokatzen da.\nEz zara esaten hasiko disko batentzat hogei euro dirutza dela, ezta?\nJakina! Digitala merkeagoa izan arren, binilotik digitalerako saltoan prezioak bikoiztu egin ziren industriak patrikak betetzea erabaki zuelako. Baina galdera da: diskoak merkeagoak balira jendeak erosiko lituzke?\nZureak bai... Zu Gari mitikoa zara, garai mitiko bateko banda mitiko baten abeslari mitikoa.\nNi ez naiz hura. Iraganera begiratzeak ez dit indarrik ematen, ez dit interesik pizten. Nahiago dut beste ilusio batzuk bizi, beste bide batzuk urratu. Ez daukat gaurkotasuna besterik.\nEz al daude ba talde jainkotuen itzulerak modan?\nIragana eta hildakoak hilda daude. Hertzainak-en despedidako kontzertuen aurreko bolo-etara ez zen jendetzarik biltzen. Ez gaitezen engaina, taldearen oihartzunak pisu gehiago dauka orain orduan baino.\nHori promozio kanpaina on batekin berehala konpontzen da!\nPromozioa? Beti izan naiz desastre bat eta nire asmoa are desastre handiagoa izatea da.\nDesastreek onarpen sozial izugarria dute gurean.\nOrain rockak prestigio soziala ematen du, BBK Live-n egon zarela esatea gizartean kokatzeko modu bihurtu da. Hori bai, rockaren instituzionalizazioak ez du errealitatea aldatu. Makro-jaialdiak espejismoak dira, moda pasarelak.\nEsperantzara kondenatuak egon arren Euskadin rock and rollak ez duela inoiz dirurik emanen, alegia.\nIbilbide artistiko bat fondoko lasterketa bat da, eta zorionez, aspaldi isildu ziren sirenen kantuak. Garrantzitsuena nortasun propioko proiektu bereziak sortzeko gai garela da. Hortik aurrera, oihartzuna, erantzuna, medioak... Noren eskuetan gaude?\nKazetariei izugarri gustatzen zaie beraien esku zaudetela sinestea.\nEgunkarietan ez dut musikarik ikusten, ez dago kritikarik. Tira, ez diozue kritika esango promozio orria hartu eta pare bat ideia txertatzeari, ezta?\nKontuz, e, erdaraz kantatzeagatik epelak bota zizkizuten eta!\nZer dira hizkuntzak? Erremintak. Zertarako dira? Elkarrekin kodeak adosteko, komunikatzeko. Zer gertatzen da? Nik oso garbi daukadala zer naizen baina hizkuntza bati modu interesatuan atxiki nahi zaizkion ideologiak ez datozela bat nirekin.


“Gu gara Alaveseko jokalarientzat gertuen dagoen figura” - Laudio - Aiaraldea.eus\n“Gu gara Alaveseko jokalarientzat gertuen dagoen figura”\nAitor Aspuru Saez 2020-07-10 07:00\nENEKO CANDALek (Laudio, 1993) Alavesen lan egiten du fisioterapeuta gisa. Bere lanaren inguruan mintzatu da.\nNoiztik duzu harremana futbolarekin?\nTxikitatik futbolean jokatu izan dut. Laudion hasi nintzen eta 13-14 urterekin Bilbora jo nuen. Danok Bat taldean aritu nintzen 4 urtez. Lesioen ondorioz eta unibertsitatean ikasketak abiatu nituenez, Leioan jokatu nuen azken urtea. Leioan bi denboraldi egin nituen eta gero Amurriora etorri nintzen eta 5 urtez aritu nintzen han. Hori bai, Alaves klubean lanean hasi nintzenean utzi nuen, ezinezkoa baitzen biak uztartzea.\nDuela zenbat urte parte hartzen duzu Alavesen?\nDuela 3 urte hartu ninduten gazte kategoriakoekin lan egiteko. Bigarren taldearekin ere aritzen nintzen, baina duela 2 urte hirugarren talde bat sortu zuten eta geroztik bigarren eta hirugarren taldeekin lan egiten dut.\nBiekin entrenatzen dut eta partidak daudenean, oro har, hirugarren taldearekin egoten naiz. Eurekin bidaiatzen dut eta egunerokoa partekatzen dugu.\nZein ikasketa egin zenituen, zehazki?\nEHUn fisioterapia ikasi nuen. Horren ondoren osteopatia estrukturaleko masterra egin nuen eta gero kirol munduko zenbait ikastaro egin ditut.\n“Presio handiarekin lan egiten dugu eta jokalariek zerbitzu guztiak dituzte euren eskura”\nKirol esparruan lan egin zenuen aurretik?\nEz asko. Torneo batzuk Amurrion, nire lankideari laguntzen, baina Andoitz Galdosen bitartez sartu nintzen Alavesen. Fisioterapeuta gaztea bilatzen ari ziren, kirol munduan sartuta zegoena. Nire nagusiarekin hitz egin nuen eta ez zidan arazorik jarri lana uzteko. Hortik aurrera garatu dut nire ibilbidea, batez ere, kirolean.\nAurreko lanarekin alderatuta, zer da ezberdina zure egungo eginkizunetan?\nDenbora falta nabaritzen da gehien. Kirolean premia handiko tratamenduak egin behar dira, azkarrak, aste batetik bestera jokalariak ondo egon behar baitira. Klinikan ez dago horrenbesteko premiarik. Bezeroak osatzeko 3 edo 4 aste hartzea ez dauka garrantzirik.\nKirolean egun bakarra ere inportantea da, entrenatzaileak jokalaria probatu dezan eta erabaki dezan taldean sartuko duen. Hori da ezberdintasun handiena. Presio handiarekin lan egiten dugu eta jokalariek zerbitzu guztiak dituzte euren eskura: elikadura adituak, medikuak, fisioterapeuta, prestatzaileak, analisiak... Errazagoa da horrela azkarrago sendatzea.\n“Beste klub batzuekin alderatuta, apur bat familiarragoa da Alaves”\nNolakoa da Alavesen lan egitea?\nBeste klub batzuekin alderatuta, apur bat familiarragoa da. Helburuak ez dira oso handiak. Astero eta hilero egiten ditugu bilera ezberdinak xedeak zehazteko, jakiteko zenbat jokalari lesionatu dauden eta nolako lan karga dagoen. Oro har, jokalari garrantzitsuak mina hartzen badu, presioa ikaragarria da, eta lesioa duena ez bada hain garrantzitsua, txikiagoa. Egunerokoa nahiko arrunta da.\nNik, esan bezala, bigarren eta hirugarren taldeko jokalariekin egiten dut lan eta noizbehinka, lehen taldeko fisioterapeutak kanpora joaten badira, eta lesioa duen norbait Gasteizen geratzen bada, tratatzen dugu. Gutxitan izan ohi da, bi edo hiru alditan denboraldi bakoitzeko.\nKasu horietan nabaritzen duzu ezberdintasuna?\nBigarren eta hirugarren taldearekin giroa oso ona da. Txantxak daude. Lehen taldeko jokalariekin, ordea, seriotasun handiagoa dago. Etzan egiten dira, pare bat azalpen ematen dituzte eta lan egiten dugu. Normala da, ez nautelako hainbeste ezagutzen eta ezberdina da. Hala ere, ez dago alde handirik. Medikuarekin mintzatzen naiz jakiteko zein den euren egoera eta tratamendua eta ni ahalik eta hoberen tratatzen saiatzen naiz.\nZeintzuk dira lesio arruntenak?\nGure kasuan bi ditugu. Alde batetik, gihar hausturak. Arruntenak dira eta askotan kontrolaezinak. Jokalaria ondo dago, baina jokaldi batean mina hartzen du. 3 edo 4 asteko tratamenduak izan ohi dira. Noizean behin luzeagoak dira.\nBestetik, badaude lesio kronikoak. Jokalariek ez dute euren jarduera eten behar, baina egunero tratatu beharra dago, aztertu; pubalgiak, tendinitisak, aldakako arazoak...\n“16 edo 17 urtetik aurrera sumatzen da gazte gehienen desioa dela lehen mailara heltzea eta ahalik eta profesionalenak izaten saiatzen dira”\nNolakoa da gazteekin lan egitea?\n16 edo 17 urtetik aurrera sumatzen da gazte gehienen desioa dela lehen mailara heltzea eta ahalik eta profesionalenak izaten saiatzen dira. Horrek ezustean harrapatu ninduen.\nEntrenamendua hasi baino ordubete lehenago gimnasiora joaten dira, elikadura zaintzen dute... Ez dakit Alavesen gertatzen den bakarrik, baina ahalik eta gehien egiten dute lehen mailara heltzeko.\nTratatu duzun gazteren bat heldu da lehen taldera?\nHasi bezain pronto igo zen Martin Agirregabiria eta orain duela gutxi Borjak egin du. Borjarekin ez dut harreman handia izan, kadetetik taldera igaro da bi edo hiru urtetan. Aritz Castro atezainarekin ere harreman ona izan dut.\nBost edo sei egunez egiten dut lan astean, partidaren arabera. Igandean jokatzen badute, aste osoan egiten dugu lan, egun bat kenduta.\nNorgehiagoka larunbatean bada, aldiz, astean zehar egun libre bat dugu eta igandea ere. Denboraldiko unearen arabera.\nOhikoan 8:30ean edo 09:00etan sartzen gara klubeko azpiegituretan, talde medikuarekin biltzen gara, bilera egiten dugu eta lesionaturik dauden jokalariak antolatzen ditugu.\n9:30 edo 10:00etarako bigarren taldea entrenatzen hasten da eta hori baino lehen etortzen dira. Lesionatuak tratatzen ditugu. Saioaren ostean etortzen dira entrenatu duten jokalariak.\n11:30ak aldera entrenatzen du hirugarren taldeak eta goiza ematen dugu 15:00ak arte.\nAipatzekoa da neskek arratsaldez dituztela entrenamenduak eta euren fisioterapeuta propioa dutela. Nik ez ditut ikusten.\nNolakoa izaten ari da zuretzat egungo esperientzia?\nFutbol munduan sartu aurretik esparru anitzak landu nituen; klinika batean, ospitaletan... Niretzat ez dago futbola bezalako arlorik. Kirola gogoko dut, futbol mundua, jende gaztea... Lan ezberdina da eta, momentuz, ez daukat premiarik lanik edo diziplinaz aldatzeko.\nNik jarraitu hemen jarraitu nahi dut, baina ikusten da bizitza aldetik apur bat arraroa dela; ordutegiak, bidaiak... Beharbada adinarekin nekatu ninteke, baina orain pozik nago.\nHirugarren taldeak Euskadiko 3. mailan jokatzen du eta Bizkaira eta Gipuzkoara mugitu behar gara. Nire lankideak 2. taldearekin joaten dira eta, 2. B mailan aritzen direnez, Espainiako estatuan bidaiatu behar dute.\nFutbol zalea izanik, zer suposatzen du puntako klub batean egoteak?\nHasieran gehiago bizi nuen futbola, baina urteak joan ahala alde batera uzten duzu. Egunerokoan futbola dago zure inguruan eta ezin zara egun osoa futbolean sartuta egon. Alegia, Alavesen lanean hasi baino lehen gehiago jarraitzen nuen futbola eta jokatzen nuen.\nOrain futbola nire zaletasunetatik atera dut eta bestelako jarduerak ditut; garagardoa egiten dut, mendira joaten naiz...\nNolakoa da harremana staff guztiarekin?\nOna. Taldearekin bi urte eman ditut eta giro oso ona daukagu. Egunerokoan jende berarekin nago eta atsegina da. Jakina, norbera ezberdina da, baina staffarekin harreman ona daukat eta ez dut arazorik izan, zorionez.\nZein da zure lanaren garrantzia?\nMedikuekin alderatuta, gu gara jokalarientzat gertuen gauden figura. Hasieratik eurekin egoten gara, lesionatzen diren unetik. Lehenego momentu horiek txarrak dira eta eurekin gaude.\nLehenengo diagnosia ere egiten dugu eta zerbait txarra sumatzen badugu, medikura eramaten dugu eta lesioak irauten duen bitartean jarraipena egiten diegu. Medikuak probak egiten dizkie, baina gu egoten gara prozesu osoan: momentu txarretan, onetan...\nHori da gure eginkizuna, prozesua kontrolatzea, hasieratik amaierara. Egunerokoan laguntzea, ahalik eta gehien.\nLesio oso larriak lantzea egokitu zaizu?\nIaz, azkenengo partidan, play-off-ean, jokalari bat izan genuen pilulak hartzen pubalgia zuelako, min handiarekin. Jarraitu zuen eta azken norgehiagokan abduptoreko tendoian haustura izan zuen, oso larria.\nLesio ostean Galiziara joan zen bertakoa delako eta ez zen medikutik pasa. Entrenamenduetara itzultzean ikusi genuen oso lesio larria zela.\n6 hilabetez izan zuen mina. Itzultzen zen bakoitzean, pixkanaka-pixkanaka lan egiten zuen hainbat teknikekin, taldera itzultzeko. Abenduan hasi zen berriro eta zorionez ez du arazorik izan. Golak sartzen jarraitzen du.


IDENTIFIKATU - ViolenciaGenero - navarra.es\nIDENTIFIKATU - ViolenciaGenero\nEmakumeen aurkako indarkeria esana mantentzeko erabiltzen den menderatzeko tresna da. Hona hemen adierazpen batzuk:\na) Indarkeria fisikoa: emakumearen gorputzaren aurkako indarkeriazko edozein ekintza, lesio fisikoa edo mina eraginda edo horrela eragiteko arriskua duena.\nb) Indarkeria psikologikoa: edozein portaera, hitzezkoa edo ez hitzezkoa; esate baterako, mehatxuak, bortxak, irainak edo isekak, esanekotasuna eskatzea, jazarpena, hertsadura edo laidoak, emakumearengan sufrimendu-motaren bat, balio-galera, isolamendua edo askatasunaren mugak eragiten badituzte.\nc) Indarkeria ekonomikoa: emakumearen eta haren seme-alaben ongizate fisiko edo psikologikorako baliabideak asmo txarrez kentzea, legez justifikatu gabe, edo bikotearen bizikidetza-eremuan partekaturiko baliabideak erabiltzeko diskriminazioa.\nd) Sexu-indarkeria: baimendu gabeko edozein sexu-ekintza, tartean, indarkeria, mehatxuak, harreman sexualen ezarpena, emozionalki maneiatzea, begiratzea eta erakustea barne, gertatzen badira, edota sexu-jazarpena edo zirikatzea familia eremuan, maila komunitarioan, hezkuntzan, lanean nahiz espazio publikoan.\nBeste modu batzuk: feminizidioa, hots, emakumeen erailketa edo homizidioa, genero-diskriminazioan oinarrituta; emakumeen eta neskatoen salerosketa, sexu-esplotaziorako, lan-esplotaziorako edo behartutako ezkontzarako; sexu-esplotazioa; gaztetxoekin burututako ezkontzak, ezkontza hitzartuak edo behartuak; emakumeen genitalen mutilazioa; eta emakumeen duintasuna, integritatea edo askatasuna kaltetzen duen edo kalte dezakeen beste edozein indarkeria-modu.


Koalizio sekularra edo islamistekiko aliantza, aukera bakarrak Tunisian | Mundua | Berria\nKoalizio sekularra edo islamistekiko aliantza, aukera bakarrak Tunisian\nNida Tunis alderdi laikoak irabazi ditu hauteskundeak, baina ez du gehiengo absolutua lortu\nNida Tunis alderdiko buruzagi Beji Caid Essebsi, jarraitzaileak agurtzen, joan den asteartean. STR / EFE\nNida Tunis alderdi laikoak irabazi ditu Tunisiako Parlamenturako hauteskundeak, baina ez du gehiengo osorik lortu. Hauteskunde Batzorde Independenteak emandako behin-behineko datuen arabera, 85 parlamentari lortu ditu, eta gehiengo absolutuaren muga 109tan dago. Dena den, lehenbiziko helburua lortu du Nida Tunisek, 2011tik nagusi izan den Ennahda alderdi islamista gainditu baitu —69 lortu ditu horrek—. Tunisian hegemoniko bihurtzeko bidean zegoen islamismoa gainditzeko helburuz sortu zen Nida Tunis, eta orain erabaki beharko du zer egin gobernua osatzeko: sorreraz geroztik aldarrikatu bezala Ennahda baztertu eta alderdi txikiagoekin koalizio bat osatzen saiatu ala naturaz kontrakoa irudi lukeen koalizio handi bat egin islamistekin.\nIgandean izan ziren hauteskundeak. Nida Tuniseko ordezkariek biharamunean eta asteartean egindako adierazpenen arabera, gainerako alderdiekin saiatuko da koalizioa osatzen. Nida Tunisen Kontseilu Nazionaleko kide Aimen Bejauik erran zuen horretan «saiatzeko behar morala» daukatela, eta Beji Caid Essebsi alderdiko buruak ere asmo bera agertu zuen Tunisiako kateetan egindako elkarrizketetan. Atzo, ordea, behin-behineko emaitzak argitaratu ondoren, zuhurrago mintzatu ziren, eta adierazi zuten emaitza ofizialak atera arte ez zutela emanen asmoen berri.\nIzan ere, Tunisiako hedabideetan egin dituzten analisi gehienen arabera, bi aukeraketek egoera zailean utz lezakete Nida Tunis. Ennahdaren gibeletik UPL Patriota Askeen Batasuna gelditu da, hamasei parlamentarirekin. Horren ondotik, bat gutxiagorekin, Fronte Popularra ezkerreko koalizioa, eta zortzirekin, berriz, Afek Tunis liberala. Gainerako 24ak hamar bat alderdiren artean banatu dituzte. Deigarria da Tunisiako bizitza politikoan eragin handikoak izan diren CHP Errepublikaren Biltzarra (Moncef Marzuki presidentearena) eta Ettakatol minorizatuta gelditu direla —tradizio sozialdemokratako alderdi nazionalistak dira—.\nGauzak horrela, koalizio sekularra egiteko UPL eta Afek Tunis ageri dira Nida Tunisen lehenbiziko aukeratzat. UPLk eman du ezusteko handiena hauteskundeetan. Slim Riahi petrolio enpresariak sortutako alderdia da. Tunisian ezaguna da 2012an Club Africain futbol taldearen presidente denetik. Kapitalista handi batek sortutako alderdia izaki, ekonomia liberalizatzea du helburu nagusi. Horrek zaildu eginen du Fronte Popularrarekin akordioren bat lortzea, bertzela ere ezkerreko koalizioa kritiko eta mesfidati baita Nida Tunisen jarrera sozioekonomikoekin. Eta mesfidantza horretan ere bada bazterrekoa ez den bertze arrazoi bat: Nida Tunisen sortzaileen artean daude 2011ko matxinada bukatu zuen erregimeneko kideak.\nKoalizio sekularra eratu eta islamistak baztertzeak badu bertze arazo bat, gizartearen polarizazioan sakondu dezakeelako. Herrialdearen hegoaldeko eta Libiaren mugaldeko barrutietan Ennahda izan da nagusi. Raxid Gannutxi alderdiko buruak elkarlana eskaini dio Nida Tunisi. Islamistekin elkartzea, ordea, aldarrikatutako guztiaren aurka jotzea litzateke alderdi irabazlearentzat.\nAzaroak 23: presidentetza\nNida Tunisek bi aste dauzka gobernua negoziatzeko. Azaroaren 23an presidentetzarako hauteskundeen lehenbiziko itzulia eginen dute, eta horrekin espero da 2011ko matxinadaren ondoren sortutako trantsizioaldia bukatzea. 2010eko abenduan piztu zen matxinada Sidi Buzid hirian, eta Tunisian ez ezik herrialde arabiarrak astindu zituen protesta uholdearen sorrera izan zen. Zine el-Abidine ben Ali presidentea bidali ondoren, 2011ko udazkenean Ennahdak irabazi zituen hauteskundeak. Horren ondoren islamisten eta sekularren arteko polarizazioa areagotu zen. Iaz, talde armatu salafista batek ezkerreko bi buruzagi hil zituen, eta, protesta bortitzen ondoren, alderdiek elkarrizketa nazional bat hasi zuten. Aurtengo otsailean indarrean sartu zen konstituzio berria; islama erlijio ofizialtzat izendatu zuen, baina lege islamikoa ezarri gabe, eta erlijio askatasuna eta gizonen eta emakumeen arteko berdintasuna bermatuta.


deskribapena:ECU konektoreen atala,,,,,\nHome > Produktuak > Automozioaren konektoreen seriea > ECU konektoreen atala\nECU konektoreen atala produktuen kategoriak, Txinatik ECU konektoreen atala , hornitzaile / fabrikako fabrikatzaile espezializatuak gara , I + G produktuen kalitate handiko produktuak eta fabrikazioa, salmenta osteko zerbitzu ezin hobea eta laguntza teknikoa ditugu. Aurreratu zure lankidetza!\n4.0 MM ECU 35PIN Goiburu iragazgaitza konektorea  Harremanetarako orain\n4.00MM ECU 23PIN goiburuko iragazgaitza konektorea  Harremanetarako orain\n4.00MM ECU 14PIN goiburuko iragazgaitza konektorea  Harremanetarako orain\n4.00MM ECU 8PIN goiburuko iragazgaitza konektorea  Harremanetarako orain\n4.00MM ECU 23PIN goiburuko iragazgaitza konektorea\n4.00MM ECU 14PIN goiburuko iragazgaitza konektorea\n4.00MM ECU 8PIN goiburuko iragazgaitza konektorea\nTxina ECU konektoreen atala Hornitzaileak\nECU konektoreen atala.\nECU-MEM-CONNECTOR ECU-MEM DIAG-LAYER konektatzeko erabiltzen da. ODX zati honek EKU-MEM-objektuak ere DIAG-COMMS-ekin lotzen ditu. Adibidez, datuak irakurtzeko, deskargatzeko edo kargatzeko erabiltzen direnak. EKU bat ODX erabiliz piztea ahalbidetzen du.


Murgako administrazio-batzarrak Remai SA enpresa auzitara eroan du - - Aiaraldea.eus\nMurgako Markixana auzoan dagoen Remai SA enpresaren jarduerak kezkatuta eta haserretuta dauzka inguruko bizilagunak. Lantegitik ateratzen diren zaratek, hautsek eta hondakinek kalte handia egiten ei diete inguruari, pertsonei eta hurrean dauden etxeei. Hori dela eta, eta hainbat erakundetan salatu ostean, Murgako administrazio-batzarrak salaketa judiziala egitea ebatzi du, eta egin ere, Amurrioko epaitegian duela egun batzuk, azaroaren 5ean, hain zuzen.\nMurgako administrazio-batzarrak Remai SAri kereila ipini dio “ingurumenaren kontrako ustezko delitu batengatik, siderurgia-piezak txikitzean sortzen diren zaratak, bibrazioak, hauts-emisioak eta isurkin kutsagarriengatik”. Kaleratutako prentsa-ohar baten bidez, batzarrak adierazi du Remaik “20 urte baino gehiago” daramatzala funtzionatzen, eta ez daukala “ez udal-lizentziarik ez bestelako baimen legalik”. 2001. urtean, antza denez, enpresak legeztatze-prozesuari ekin zion Aiarako Udalaren aurrean, “klasifikatutako jarduera” gisa, eta 2006tik behin-behineko baimena omen du “siderurgia-gaien berreskurapenerako”; hala ere, administrazio-batzarraren arabera, baimen hori “neurri zuzentzaileak ezartzeko eskatzen du jarduera hasi aurretik” eta hori “ez dago egiaztaturik”.\nMarkixanan kokatutako enpresa honen jarduera, zehazki, siderurgia-industriatik datozen pieza handiak jaso, gorde eta bertan dauden bi lubakietan txikitzea da. Horretarako piezak lehertu egin behar ditu. Prentsa-oharrean salatutakoaren arabera, “leherketa horien ondorioz, gasak eta hautsak isurtzen dira, eta enpresa barruan zein enpresatik kanpoko ortu eta etxeetan geratzen dira”. Horretaz gain, diote “eztanden indarrak osasunarentzat onargarriak ez diren zaratak eta bibrazioak” sortzen dituela, eta lantzean behin “baita arrakalak ere, inguruko etxeetan”. Izoria errekaren egoera ere kezka-iturri da bizilagunentzat, izan ere, euren esanetan “bai euria bai materialak bustitzeko erabilitako urak lubakietan pilatu eta, kutsatutako gaiez beterik, zuzenean doaz Izoria errekara”.\nEgoera horren aurrean, eta ikusita “hainbat erakunde publikotan urteetan egindako salaketek” ez dutela emaitzarik izan, eta are gehiago, “erakundeok administrazioaren ikuspuntutik irregularra den funtzionamendua onartzeaz gain, salaketei batere jaramonik“ ez dietela egin, herritarrek, administrazio-batzarraren bidez, Remai SA enpresa auzitara eroan dute eta kereila jarri diote. Adierazi dutenez, kereila enpresaren ordezkari legalaren kontrakoa da, baina ez dute baztertzen “agintari administratibo edo funtzionario batzuen kontra” ere egitea, izan duten “jokaera arduragabeagatik”.


Jokoak gehien bisitatzen of orrazi doan - Page 3\nJokoak gehien bisitatzen of orrazi\nEgin cambio osoa panpina hau. Aukeratu zure begiak, zure ile kolorea, bere betileak, bekainak, aldatzeko arropa, eta, amaitzen duzunean aurretik eta ondoren alderatu dezakezu.\nCombs eta mozorrotu gure heroine bere data printze egiteko, zure jantzi gogokoena hautatzeko eta avatar bat sortu ahal izango duzu, gorde edo inprimatu irudia.\nEnd orrazkera aldatzen\nIle-apaindegia profesional bat zara. Zure bezeroak bere ilea moztu eredu adibide gisa ederra izan nahi. Zure ilea moztu behar duzu, tindatzen, eta curlers jarri.\nShow aire egiteko baino gehiago\nRiley, Disney movie star, "goitik behera" izan da ibilaldi bat joan da, eta pixka bat zikina eta adarrak beteta itzuli. zaude erantzule Atsedenaldian lehen bezala uzteko garbi gisa. Arakatu zure gauzak guztiak beharrezko ezpurutasun guztiak kentzeko zure aurpegia nahiko tresnak from. Noiz da Bukatutakoan, Riley beti eder.\nRiley Aurpegi Spa\nRegentas negozioa apur bat arraroa: burusoila ile-apaintzaile bat. Duten bezeroentzat eta gero colocárselas zaizu ordena zuzenean peluka gogoratu behar duzu.\nBurusoila gizonentzat ileapaindegia\nHello Kitty apaindegi bat ireki du, eta bere lehen bezeroak da, ez gehiago eta ez pqueño Dumbo baino gutxiago. Besteak beste, burua garbitzeko lanak ere lagundu, orrazten arretaz eta atera zion cambio dramatiko bat, arropa hobeto sentitzen bila aukera izango duzu. Zure esku igaro ondoren, Dumbo izan ederrez.\nJumbo Hello Kitty Ile Salo At\nBihurtu hairdresser profesionala eta egin zion haircut polit bat irribarrez andreak. Ireki tindagai liburuan eta aukeratu nahi duzun kolorea. Search tiraderak eta beste fun ile-apaindegia tresnak aurkitu.\nAukeratu mutiko baten argazki bat. Ondoren, orrazi eta jantzi zion ongi moda duzu. Neska zure lana amaieran lortutako puntuazioa emango.\nSue mutil laguna\nHerri-apaindegian edertasun txakurren baten jabe zara. Zure lana orrazten eta txakurrak ilea moztu eta saiatu beren jabeek pozik uzteko da.\nDog ile estilo\nIle-apaintzaile batek bezeroen betea beti Regentas. Horiek zerbitzatzeko ondo, eta oso azkar zoriontsu eta berriro egin behar duzu.\nTalde prest begirada erabateko aldaketa bat egin behar izan du. Ez zure ilea berde tindatzen ausartuko zara?\nExtreme Ile 2\nAukeratu haircut bat eta play zehazki: kolorea, forma, osagarriak. Eredua ez bada oso haserre izango da.\nBerdindu zure tipo ideal. Zure orrazkera estiloa, begien kolorea, zure arropa, bere aurpegia, bere bekain tamaina forma aukeratu ahal izango duzu ... Zer da zure printze urdina aurkitu espero duzu?\nOrraztu jolasak: jolas horiek ala ez ileapaindegia ona orrazten landu ahal izango duzu edozein jolasten. Hainbat aukeren joko duzu, batzuk ere izan jantzi eta osatzen izarrak, baina zaindu orrazkera batez bakarrik izan. Ikusiko duzu ebaki mota horixe da ondoen egokitzen zion, eskuineko bat bota zure larruazala mota eta ezin hobea da behin Oraingo ile kolorea egiteko. Batzuetan, zure bezero pertsona erabat anonimoak izango dira, baina askotan, zure bezeroen batzuk ospetsuak eta nahiz eta oso printzesak Disney pertsonaiak dira. estilista nagusietako bat pertsona garrantzitsua.\n3. Maila editore\n4. Ihes wc du\n5. Operazioa Overdom\n6. Hegan musu\n8. Hegan Platypus


KALAMUA KORRIKALARI TALDEA: 2017ko ERREPASO PERTSONALA\nItzela Igor!! Hau bai brutala!!!\nMila-mila esker horrelako Olentzero opariagatik!\nAdierazten duzun bezala, beste urte bat elkarrekin ikasten, gozatzen, sufritzen, laguntzen, bidaiatzen, ematen, hartzen, egunsentiak-euriak-hotzak-nekeak partekatzen, BIZITZEN!!!\nPribilejioa eta ohorea horrelako bidai lagunak izatea!!\nEskerrak zuri igor!!! Une zoragarriak elkarrekin pasatu ditugunak kkteruok! Eta zorionak egindako denboraldiaz! Guk, zure alboan ibiltzeaz beste, gozatu eta ikasi ein dogu amaitu den urte gehiago honetan, beraz 2018rako nire erronka pertsonala... hurrengo gabonak guztion pasadizuak berriro zuekin konpartitzea ;)\nKaixo, eta zorionak denboraldi bikain eta dotore lortzeagatik,nik ere bai Natxo eta Jabi adierazitakoakin bat nator.\nbideoa denboraldi bezelakoa\nEskerrik Asko alde txiki baten erronka horretan aukera izatea alboan egoteko


"Alde zaharreko txizalekua" - - Goiena.eus\nMaria Jose Atxa\n"Alde zaharreko txizalekua"\nMaria Jose Atxa 2012-01-23 01:00\nGutuntxo honen bidez, Arbolapetako garajeko atean txiza egiten jarraitzera gonbidatu nahi ditut...\n... arrasatearrak eta kanpotarrak –Olarte kaleko garajea, hain justu ere–, gazte eta ez horren gazteak, noski.\nBai, horixe, jarrai dezatela, orain arte bezala, garaje horretako ateak komun publiko moduan erabiltzen, bertako bizilagunendako gozamen hutsa da-eta ikustea garaje horrek zelako zerbitzua egiten duen. Bene-benetan, halaxe da.\nBada, Arrasateko Udalari egin izan dizkiogu hainbat proposamen arazoa konpontzeko-edo: besteak beste, hesi txukun batekin kanpoko aldetik ixteko garajea; izan ere, normala den moduan, Arrasateko alde zaharra izanda, itxura zaindu egin beharra dago.\nHori uste dut nik, behintzat.\nEdozelan ere, antza, arazo horrek ez du soluziorik, edo bai: hain zuzen ere, usain goxo-goxo hori jasaten jarraitu, eta aldiro-aldiro garaje horretako ateko katea aldatu, jakina, txizak erre egiten du-eta guztia.\nKontu honen harira, esan beharra dago Europako hainbat lekutan, hainbat herrialdetan, komun publikoetan pertsona bat egoten dela: komunak garbitzeaz arduratzen da pertsona hori, propina baten truke.\nBada, aukera hori ere badaukagu bertako bizilagunok.


Gidabaimenaren atal teorikoa euskaraz egin dutenen artean zozketa egin da\n2014/02/05 - Iruzkinak: 0\n400 euroko 11 sari zozkatu dira parte hartu duten 135 gazteen artean.\nHainbat ekitaldi izango dira eskualdean Euskararen Egunaren harira\n2013/11/29 - Iruzkinak: 0\nHernanin adibidez, aste guztirako egitaraua osatu dute Euskararen EgunaK izenburupean.\n2013/10/30 - Iruzkinak: 0\nEuskarazko abizenak euskaraz idatzita jartzea, oso erraza da orain.\nAurri aldizkariak bere jarduna etengo du hilabetez\n2013/10/28 - Iruzkinak: 0\nBuruntzaldeako euskaltegiek matrikulazio kanpaina martxan dute\n2013/09/12 - Iruzkinak: 0\nElebakarrik ez egotea, eta elebakar izateari utzi nahi dion orok behar besteko aukera izatea eskura. Erronka honen bueltan hasiko dute ikasturte berri hau ere, Buruntzaldeko euskaltegiek.\nAinhoa Lasa teknikaria TELP ikastaroak ematen ari da Buruntzaldean\n2013/05/13 - Iruzkinak: 0\nAinhoa Lasa, Emuneko langilea da eta Euskal Herrian barrena ibili da eta dabil TELP tailerrak ematen. Buruntzaldean, lanbide heziketako ikastetxeetan, hitzaldiak ematen dizkie gazteei lan mundura jauzi egitean euskaraz lan egiteko baliabideak “ikas” ditzaten. Horrez gain, Info7 irratian Gureaz Blai saioan egoten da asteartero euskara erabiliz eroso sentitzeko aholkuak ematen.\nEuskarazko liburuak irakurtzeak saria du Urnieta eta Andoainen\n2011/05/18 - Iruzkinak: 0\nTopaguneak “Irakurri, gozatu eta oparitu” izeneko ekimena jarri du martxan euskarazko irakurzaletasuna sustatzeko.


Estimatzaileak – Gizapedia\nEstimatzaileak edo zenbatesleak populazio edo eredu estatistiko bateko parametroak kuantifikatzeko, datuetan oinarriturik, kalkulatzen diren estatistikoak edo formulak dira. Adibidez, populazio bateko errenta totalaren estimatzaile bat hautatutako familien batez besteko errenta bider populazioaren tamaina izan daiteke (adibidez herri batean 1000 familia badaude eta 4 familia uakeraturik batez besteko errenta 100 euro bada, herri osoko familien batezbestekoa 100.000 euro dela estimatuko genuke); eta populazioko batezbestekoa estimatzeko, adibidez, aukeran dugun estimatzaile bat lagineko datuen maximoaren eta minimoaren batezbestekoa izan daiteke.\nEstimatzaile mota arrunt bat estimatzaile naturala deitzen den da, populazioko parametroak lagineko estatistiko baliokideekin berdinduz. Adibidez, populazio-batezbestekoaren estimatzaile naturala lagineko datuen batezbesteko aritmetikoa da; eta populazioko maximoaren estimatzaile naturala lagineko datu handiena litzateke.


Category: Coral Virgen Blanca\nSorry, this entry is only available in Basque and European Spanish. Abenduaren 3an, asteazkena, 13:00etan Uharteko Arte Garaikideko Zentroko areto nagusian. AUZPERRI ABESBATZAren kontzertua. Sarrera doan edukiera bete arte. Begoña Almirantearenak zuzenduta. Antolatzailea: Nafarroako...\nSorry, this entry is only available in Basque and European Spanish. Urriaren 30ean, ostegunarekin, 20:30ean San Juan elizan. Kamarako kontzertu korala Osloko KAMMERKORET NOVArekin, Norvegia. 2001. urtean sortu zen, gaur egun Vivianne Sydnesek zuzentzen...\nSorry, this entry is only available in Basque and European Spanish. Ekainaren 20an, ostirala, 20.00etan San Juan Elizan. Andra Mari Zuria abesbatza eta Uharteko Musika Eskolako abesbatza txikia eta irakasleriaren parte hartzearekin: Unai Otegi...


Angel Conema argazkilariak bere lanak erakutsi zituen Eusko Aterpea EEko 'Palabras Mayores' zikloko topaketan\nAngel Conema argazkilaria Eusko Aterpea Euskal Etxeko 'Palabras Mayores' zikloan (argazkia Eusko Aterpea)\nGeneral Rodriguezeko Eusko Aterpeak abian duen 'Palabras Mayores' zikloak topaketa berria eskaini zuen hilaren 14ean eta Angel Conema argazkilaria izan zen mintzaldiaren protagonista. Topaketa hauek herriko pertsona adinduei euren bizitza eta lan esperientzia azaltzeko aukera ematen diete. Bere mintzaldian Conemak 50 urteko ibilbide profesionaleko etapa ezberdinetan ateratako argazkiak aurkeztu zituen: paisaiak, emaztegaiak, airez ateratako herriko argazkiak...\nGeneral Rodriguez, Argentina. Argazkilaritza munduan 50 urte baino gehiago daramatzan Angel Conema argentinarra izan zen 'Palabras Mayores' zikloko azken topaketaren hizlaria. Eusko Aterpea Euskal Etxean egin zen mintzaldia, hilaren 14an, eta Conemak bere bizitza eta esperiantziak izan zituen hizpide. Argazkilaritzari eskainitako ordu luzeek baina, bestelako pasio bat zutela atzean aitortu zuen: hegan egitea. Conema pilotu profesionala da eta berak azaldu zuenez 'argazkilaritza hegan egiteko modu bakarra zen, bai ikasketa orduak osatzeko bai hegaldien prezio altuari aurre egiteko'.\n[Angel Conema argazkilaria, hilaren 14an General Rodriguezeko Eusko Aterpea Euskal Etxean eskainitako hitzaldiko momentu batean]\nHizlariak bere bi semeen laguntza eduki zuen ekitaldian zehar eta argazki ugariz osatutako erakusketa eskaini zuen. Horrela, ikusleek, beste zenbait lanen artean, paisaia ederrak, ezkongai dotoreak eta airetik ateratako General Rodriguezen irudiak ikusteko aukera eduki zuten. Era berean, Conemak hunkituta gogoratu zituen bere ama eta aita. Azken honek 1. Ikastetxean atezain bezala lan egiten zuen, baina lan istripu bat eduki ostean bertan zendu egin zen.\nAipatzekoa da ere Elena Cordone udaleko gobernu idazkariaren presentzia, ikusle moduan jarraitu baitzuen Angel Conemaren hitzaldia. 'Palabras Mayores' zikloaren hurrengo topaketa uztailean egingo da. General Rodriguezeko Borondatezko Suhiltzaile Taldeko kideek parte hartuko dute bertan, elkartearen 50. urteurrena ospatzen baita urte amaieran.


Karlos Osinaga "Txap": "Lagun batek dioen bezala, gurea elkarte gastrosonikoa da" — Gaztezulo\nKarlos Osinaga "Txap": "Lagun batek dioen bezala, gurea elkarte gastrosonikoa da"\nKarlos Osinaga "Txap": "Lagun batek dioen bezala, gurea elkarte gastrosonikoa da" https://www.gaztezulo.eus/albisteak/karlos-osinaga-txap-quotlagun-batek-dioen-bezala--gurea-elkarte-gastrosonikoa-daquot https://www.gaztezulo.eus/albisteak/karlos-osinaga-txap-quotlagun-batek-dioen-bezala--gurea-elkarte-gastrosonikoa-daquot/@@download/image/txap_1371132075.jpg\n'Txap'ek baditu milaka aurpegi. Lisabö taldeko gitarra jole eta abeslaria da, Bidehuts-eko kide horrenbestez. soinu Teknikaria ere bada eta, kolektiboko lagunekin ez ezik, Tolosako Bonbereneako estudioan egina du makina bat lan. Tipo osoa, musikagintzan jantzia.\nIrungoa da, eta Moskun elkartu gara, ezinbestean. Kanpoan ez da giro! Tabernak babestu gaitu ekaitzaren mehatxutik. Lehenengo kafe hutsa eta ondoren menta infusioa hartu ditu; biak ala biak indargarriak. Beharko; azken egunotan gaueko ordu txikiek Txinaurriak proiektuarekin jo eta ke lanean harrapatu baitute. "Gauzek beti huts egiten dute azkeneko unean, konpontzeko apenas denborarik geratzen ez denean". Hortxe Azokaren mamua. Hainbeste ordu musika entzuten, grabatzen, konponketak egiten\nfreskotasun apur bat galdu duela dio eta, zenbaitetan, lehengo pasioaren falta sumatzen duela, beste lanetik irten eta hau zaletasunaren grinaz hartzen zuenekoa. Hala ere, ez du bere burua sorkuntzaren mundutik at imajinatzen, "ezin". Musikak bezainbeste liluratzen omen du zinemak eta irudien munduak; baina horiek beste baterako utziko ditugu, gaur musikaz jardungo gara.\nLisabören entsegu lokalean zer edo zer mugitzen ari omen da\ntira, badakizu, Lisabören erritmoa ez da arrunta. Beste batzuk baino lasaiago aritzen gara. Gutako bakoitzak badu bere lana eta, gainera, eskubaloi talde baten antzera gabiltza: jendea ateratzen da, berriak sartzen dira\nEzlekuak (2007) egitea oso esfortzu handia izan zen horregatik; ondoren bira\nintentsitate beteko 3 urte izan ziren eta bagenekien dena pasatuta atsedena beharko genuela. Baxulari berria ere bilatu behar izan dugu, batez ere hurbileko laguna izan zedin nahi genuen eta patxadaz hartu dugu kontua, lortu dugun arte. Baina bai, otsailaz geroztik, eta batez ere Txinaurriak proiektuaren aitzakiarekin, berriz ere sortu da lokalean kimika hori. Espero dugu datorren urtean diskoa grabatzea.\nOrain hamar urte, atera genuenean, guk hala nahi izan arren, ezinezkoa zen biniloan egitea. Ez zen ohikoa eta fabrikatzeko arazo handiak zeuden. Guk ez genekien nola egin, baina nolabait etorkizunerako erronka modura gorde genuen.\nOrain badirudi berrindartu egin dela biniloa, Esan Ozenkikoei proposatu genien ideia diskoa deskatalogatuta zegoen eta Fermini urteurrenak gustatzen zaizkionez\nbarrez masterra berreskuratu eta gure asmoa burutzea lortu dugu.\nEta, Bidehutsi dagokionean, Mursegoren bigarren diskoa ez ezik, 'Txinaurriak, Mikel Laboari ikasitako kantuak' lana ere badator. Nik behintzat, arrakasta aurreikusten diot. Hainbeste talde\neta gainera, Laboaren izena dagoen tokian\nAsmoa edo ideia aspaldikoa zen, Mikel oraindik gure artean zegoenekoa. 2002-2003 urteak baxu xamarrak izan ziren Lisabörentzat, taldeak ez zuen lortzen aireratzea. Hala ere, ondoren Pil-Pil Sessions (Metak, 2005) izango zenaren genesi gisa, 4 kantuko disko bat egitearen ideia sortu zen, 2 kantutara Mikelen kolaborazioa ekarrita. Egia esan, gure harridurarako, berak hasiera-hasieratik izan zuen izugarrizko interesa eta behin eta berriz hots egin zigun telefonoz geratzeko, egiteko\nBaina guk ez genuen momentua aurkitzen asmatu. Denbora pasatu zen, kontua hoztu egin zen\nberriz ere berak guri hots egin zigun arte. Xoriek diskoko Ondoren kantan parte har genezan nahi zuen.\nHori da. Berriz ere piztu zitzaigun arra, guk eta gure ingurukoek beti miretsi izan dugulako Laboa. "Zer edo zer egin behar dugu, egin behar dugu\n!". Hortxe genuen Txeroki (1990) erreferentzia gisa, baina ez genuen bigarren zatia bilatzen, guk geurea nahi genuen. Anari zuzenekoetan Laboaren Aintzinako bihotz abesten hasi zen bi autoreren esentzia nahastuz\nefektu hori bera talde gehiagorekin lortuko bagenu\nDena mugitzekotan ginenean hil zen Mikel, ez zirudien une egokiena aurrera segitzeko. Baina familiak berak hartu zuen orduan iniziatiba, Izarok semeak eta Mari Josek emazteak: "diskoa noizko?!" Hortaz, iaz, Azoka amaituta, kalkuluak egin, serio hausnartzen hasi, "Hau egiteko gaitasunik badugu?", eta martxan jarri ginen. Azkenean 19 taldek hartu dugu parte biniloaren edukierak mugatu du talde kopurua, nahiz eta aukeraketa ez den batere erraza izan. Hori bai, uneoro oso argi izan dugu hau ez dela belaunaldi baten aldetiko omenaldia, baizik eta musika eta Mikelen obra ulertzeko modu jakin bat konpartitzen dugunon aldetikoa.\nBatez ere finantzaziorako gutxieneko dirua lortzeko egin dugu. Taldeak ezin kanpoan utzi, azkenean bikoitza egin dugu eta izugarrizko zorra dugu orain. Espero dugu datorren urterako kitatzea, eta bakoitzari fabrikaziorako aurreratutako dirua itzuli ahal izatea. Diskoetxe batek, seguru aski, ez luke halako buruhausterik izango: dirua badu, egin egingo du inongo arazorik gabe; eta dirurik ez badu, ez du egingo eta kitto, gehiegi konplikatu gabe. Kalkuluena, ostia, gogorra izan da! barrez. Honetarako gogoa behar da. Ordu guzti-guztiak ordainduko bagenitu\nLagun batek dio botere grina dela, hamaika gauza aldi berean egin nahi izatea barrez. Ni oso gazterik hasi nintzen maketak grabatzen, lehen asko mugitzen ginen gure musika ateratzeko; orain badirudi jendeak diskoa nahi duela berehala eta beste dena ahaztu duela. Zentzu horretan, guk beti eduki dugu gure gauzak guk egitearen txip hori, nahiz eta gaizki egin geureak izan daitezen. Esan Ozenki eredu perfektua izan zen filosofia aldetik, lan egiteko eran, dirua kudeatzeko modua\nGKE bat zen hori!\nAnarirekin gitarra jotzen duenak, Borjak, elkarte gastrosonikoa garela dio. Kontzeptu perfektua da! Gure gurasoak txokoetan biltzen diren bezala, gu gurean elkartzen gara gustatzen zaiguna egiteko. Gure musika hasieratik bukaeraraino kontrolatu nahi dugu. Madrilen gertatzen dena, adibidez, izugarria da. Han taldeek euren musika saltzen diete diskoetxeei eta banatzaileei: masterra, diseinua\ndena, zenbait kasutan baita kopiak ere! Ez dira ezeren jabe eta eurekin negoziatzen dute. Ez dut esan nahi autoekoizpenarekin dirua irabaziko duzunik; alderantziz, disgustu asko irabaziko dituzu\nbaina behintzat, egiten duguna gurea sentitzen dugu, onerako edo txarrerako. Gainera, nahiko eskura dagoen zerbait da. Egia da nik egunero ia 10 ordu pasatzen ditudala musika entzuten edo grabatzen, baina honetan buru-belarri ez dabilen edonork ere lor dezake, kalitatea gora behera, bere lokalean bere musika grabatzea. Sormena astindu behar da eta irteera bat eman, bideratu.\nAsko gustatzen zait galdera! barrez. Politikari baten erantzuna dirudien arren, Bidehuts tresna edo mekanismo bat da, baina baliatzen dugun guztiok ez dugu iritzi bera. Nik nireaz hitz egingo dizut. Egia da gaur egun zirrikitu gehiago daudela, baina orain 10 urte, adibidez, disko bat atera nahi zuen musikariak SGAEn eman behar zuen izena nahitaez; inposizio hori da ulertzen ez dudan lehenengo gauza. Hortik aurrera, egia da SGAEk abantailak ekar ditzakeela zenbaitentzat, handientzat noski, eta eurek onura atera nahi badute, urte amaieran ez dakit zenbat euroko txekea jaso\nBaina txikion alde ez dute ezer egiten eta, beraz, nahiago dut nire abestien jabe izaten jarraitu eta nire sorkuntza ez hipotekatu, nahiz eta bidea askoz ere konplikatuagoa izan. Gainera, abantailak ekonomikoak dira bakarrik, ustezko babesarena txorakeria bat baita, eta musika hori baina askoz gehiago da; sorkuntza eta askatasuna da.\nLaster 9 izango gara, Gabon Kaligula ateetan da eta. Geuretzat ere gero eta zailagoa da hau definitzea. Badago lan talde iraunkor bat, baina pentsatu behar dugu Bidehuts etiketa dela, eta gainerakoan talde bakoitza bere aldetik jarduten dela autoekoizpenean. Grabaketarako edo dena delakorako laguntza behar izanez gero, hemen gaude denok, jakina; baina Mursegok, adibidez, guztia bere kabuz egin du eta Bidehutsetik etiketa bakarrik hartu du, nolabait esatearren. Bestalde, nor sartzen da hemen? Ba, familia baten modukoa gara, sarea: honek hori ezagutzen duelako eta beste horrek harekin kolaboratu izan duelako\nZaila izaten da telefono deiak jasotzea esanez ez dakit ze taldek gurekin atera nahi duela diskoa, eta ezezkoa ematea. Baina, benetan, ez da aitzakia, gu ez gara diskoetxe bat.\nTaldeak hala nahi badu, bai. Standstill-ek, adibidez, proiekzio handia du estatu mailan, eta bigarren diskoa autoeditatu egin du. Edo, Anarik ere atera lezake lasai askoan Elkar-ekin, baina nahiago du gurekin jarraitu. Azkenean, taldeak lan egiteko modu honetan sinesten badu, autoekoizpenaren bitartez koherentzia lortuko du. Hori bai, jakin beharko du seguru aski leku askotara ez dela helduko, Europa mailan diskoetxeak eman diezaiokeen babesa gal dezakeela eta Rock Delux aldizkarian ez dituela orrialde bateko iragarkiak lortuko. Dena dela, posiblea da, baita ere, diskoetxeak egin ohi dituen lanak beste enpresaren bati agintzea edo, neurri batean, managerraren esku uztea\nformula ezberdinak daude.\nArgi dago gaur egungo egoera ez dela orain 20 urtekoa. Aisialdia aldatu da, jendearen kezkak aldatu dira eta gazteriaren ekimen gaitasuna apaldu egin da neurri batean, selektiboagoak gara. Euskal Herrian, 80ko eta 90eko hamarkadetan izugarrizko musika mugimendua bizi izan genuen, batez ere, gaztetxeen inguruan. Taldeak eta kontzertuak ehunka zeuden, edozeinek zuen lehengusu edo lagunen bat talde batean jotzen zuena. Gaztetxeek, nolabait, eszenatoki bat eskaintzen zieten jotzen hiru hilabete besterik ez zeramatzaten taldeei. Kanpokoek flipatu egiten zuten zentzu horretan. Eta gu ez ginen guztiz jabetu. Zer nolako oinarri musikal sendoak finkatu ziren garai hartan. Kortatu, Su Ta Gar, Ken 7\ndenak atera ziren gaztetxeetatik. Orain, arrazoi ezberdinengatik, globalizazioa, kapitalizazioa, burgesizazioa\nleku hauek galtzen ari gara, eta garrantzitsua da kontzientzia berreskuratzea. Behin galduta, ia ezinezkoa izaten baita berpiztea.\nBa, ez dakit, nahiz eta askotan pentsatu dudan honi buruz. Nik euskal musikagintzaren esparru bat bakarrik ezagutzen dut, baina azken aldian ez pentsa talde berri askorekin egin dudanik topo, ez grabatzeko ezta kontsumitzaile gisa ere. Ez dut esan nahi zahartzen ari garenik, baina ez datorkit burura 20 urteko gazteek osatutako talde bat gogor datorrena, lekukoa hartzeko prest. Diskoak ekoizten dira, baina betikoak dira. Azken talde potentea zein den galdetuz gero\n30 urtetik gorakoak dira denak! Agian orain jendeak nahiago du merkataritza gunera joan lokalean gitarra jotzen ibiltzea baino. Lehen hori zen aukera bakarretakoa, eta hortik bideratzen genituen gure frustrazioak.